Milenković: Želimo da stumulišemo najbolje student da se vrate u svoj rodni grad - JuGmedia\nUprava grada Vranja ove godine je nagradila 49 najboljih studenata i za ove svrhe je iz budžeta izdvojila sredstva u visini od milion i 320 hiljada dinara. Na ovaj način želimo da stimulišemo najbolje student da se vrate i rade u svoj rodni grad, istakao je gradonačelnik Vranja Slobodan Milenković na prijemu priređenom za najbolje student u Skupštini grada.\nOn je podsetio da lokalna samouprava čini sve da poboljša uslove življenja u Vranju i da dosta ulaže u rekonstrukciju obrazovnih institucija i najavio izgradnju Centra izvrsnosti gde će najbolji moći da nadograđuju svoja znanja.\n“Bićemo uvek tu za vas. Vi ste pokazali i dokazali da ste najuspešniji i želimo da tako nastavite”, rekao je Milenković.\nZamenica gradonačelnika Zorica Jović, najbolje studente, takođe, pozvala je da se po završetku školovanja vrate u svoj grad i u praksi primene znanje i tako doprinesu njegovom razvoju.\n“Lokalna samouprava će uvek podržati sve vase ideje i predloge”, rekla je Jovićeva.\nNa prijemu u ime nagrađenih zahvalila je Milica Nedeljković, student stomatologije niškog univerziteta.


U sredu ističe drugi moratorijum: Koje opcije imaju građani? | Kamatica\nPočetna > vest > U sredu ističe drugi moratorijum: Koje opcije imaju građani?\nTekst objavljen: 28.09.2020 13:05\nDrugi zastoj u otplati obaveza prema bankama ističe u sredu, 30. septembra. Banke će u narednim danima klijentima koji su prihvatili moratorijum dostaviti novi plan otplate, putem pošte ili mejlom, a klijenti će imati 7 dana da se o ponuđenom planu izjasne\n„Savetujemo klijentima da s pažnjom pročitaju dopis svoje banke i odaberu opciju koja im najviše odgovara. Prva mogućnost je da prihvate plan otplate koji ponudi banka, u kome je rok otplate produžen za dužinu trajanja moratorijuma, a kamate iz moratorijuma raspoređene na preostalo vreme otplate kredita. Druga mogućnost, ako im to finansijska situacija dozvoljava, jeste da odjednom plate zaostale rate sa kamatom i nastave otplatu prema dosadašnjem planu. Treća mogućnost je da plate samo kamatu, a da rok otplate kredita produže za broj rata za koje je važio moratorijum. U svakom slučaju odluka je na građanima i važno je da oni to znaju“, kaže Vladimir Vasić, generalni sekretar Udruženja banaka Srbije.\nDrugi moratorijum prihvatilo je 82% građana i 69% preduzeća. Ukupna vrednost zaustavljenih obaveza iznosi skoro milijardu evra.\nOd izbijanja krize zbog pandemije Covid-19 banke su se na različite načine uključile da omoguće stanovništvu i preduzećima da lakše savladaju posledice. Prvi moratorijum proglašen je u martu i bio je vredan oko 2 milijarde evra, drugi krajem jula (vrednost skoro milijardu evra), dok je garantna šema za kreditiranje preduzeća bila vredna oko 2 milijarde evra, navodi Udruženje banaka Srbije.\nŽivojin 01.10.2020 10:54\nLjudi što ste davali moratorijum.Vi niste normalni.Žaliću se NBS\nUdruženje banaka Srbije otplata kredita krediti kraj moratorijuma 30 septembar kraj drugog moratorijuma


Francuska crkva: Ako treba, fond za žrtave zlostavljanja – Krstarica\nFrancuska crkva: Ako treba, fond za žrtave zlostavljanja\nTanjug 9. novembra 2021. 07:10\nPARIZ – Francuska katolička crkva (ECF) saopštila je da će, ukoliko bude potrebno, prodavati svoje nepokretnosti i podizati kredite za osnivanje fonda za obeštećenje više hiljada ljudi koji su bili predmet seksualnog zlostavljanja od strane katoličkog sveštenstva.\nU velikoj oktobarskoj istrazi otkriveno je da su francuski katolički sveštenici seksualno zlostavljali više od 200.000 dece u poslednjih 70 godina.\nNa sastanku vrha Francuske katoličke crkve u svetom gradu Lurdu, prepoznata je „institucionalna odgovornost“ crkve i doneta odluka „da se krene putem priznanja i reparacije“, potvrdio je biskup ECF Erik de Mulen-Bofor, prenosi Rojters.\nFrancuski crkveni vrh će osnovati fond koji će se „finansirati koliko god bude potrebno kroz prodaju crkvenih nepokretnosti i druge imovine“, rekao je novinarima De Mulen-Bofor, nadbiskup Remsa i prvi čovek francuske biskupske konferencije.\nOktobarski izveštaj razotkriva da je francuska crkva godinama pokazivala „duboku, potpunu, pa čak okrutnu ravnodušnost“, štiteći sebe, a ne žrtve sistematskog zlostavljanje.\nNakon serije skandala zbog seksualnog zlostavljanja širom sveta, papa Franja je najnovija otkrića koja su potresla rimokatoličku crkvu nazvao „sramnim trenutkom“.\nTokom sastanaka proteklog vikenda u Lurdu, nekoliko sveštenika je viđeno kako padaju na kolena u činu pokajanja, navodi Rojters.


Izvor: Novi magazin arhiva vesti 19.04.2017\nGojković: Zakazaću posebnu sednicu na kojoj će se razmatrati moja smena\nPredsednica Skupštine Srbije Maja Gojković izjavila je danas da će zakazati posebnu sednicu na kojoj će se razmatrati zahtevi za njenu smenu. Ona je tokom utvrđivanja dnevnog reda poslanicima rekla da ta sednica može biti održana najranije 29… »\nNovi magazin: Nastavljena sednica Skupštine SrbijeNovi magazin: Maja Gojković: Zahtevi za moju smenu ne mogu biti uvršteni u dnevni red započete sednice\nUčesnici 17. protesta "Protiv diktature" u Beogradu završili su večeras dvosatnu protestnu šetnju ispred Doma Narodne skupštine i najavili da će se sutra ponovo okupiti na istom mestu. Kolona od nekoliko stotina učesnika je tokom šetnje po kiši s… »\nNovi magazin: Šešelj: Nek' demonstriraju do mile volje, neću dozvoliti nasrtaje na sebe i svoje ljude\nSastanak premijera Srbije Aleksandra Vučića i ministara trgovine i ekonomije iz Srbije, Slovenije, Bosne i Hercegovine i Crne Gore o poslovanju koncerna Agrokora biće održan danas u Beogradu. Na poziv ministra trgovine Srbije Rasima Ljajića, sastanku… »\nSlužba za borbu protiv organizovanog kriminala uhapsila je vršioca dužnosti direktora Javnog preduzeća Resavica S.Dž. zbog primanja mita u iznosu od 30.000 evra, izjavio je danas ministar unutrašnjih poslova Nebojša Stefanović. Direktor Resavice… »\nNovi magazin: Policija uhapsila grupu koja je prebacila 200 migranata iz Bugarske u Srbiju\nNikolić: Svi znaju da je Srbija spremna da se odbrani\nPredsednik Srbije Tomislav Nikolić izjavio je danas da ne treba nikome zveckati oružjem, jer svi dobro znaju da je Srbija spremna da se odbrani. Na prijemu povodom Dana Vojske Srbije, Nikolić je u Predsedništvu rekao da je uveren da Vojsku čekaju… »\nU Srbiji će sutra biti oblačno i hladno, mestimično sa kišom, susnežicom i snegom, a u brdsko-planinskim predelima doći će do manjeg povećanja visine snežnog pokrivača dok se više padavina očekuje na zapadu zemlje, saopštio je Republički… »\nNovi magazin: U Srbiji danas oblačno i hladno s kišom, ponegde sa susnežicom\nTereza Mej brani odluku o prevremenim izborima\nBritanska premijerka Tereza Mej danas je stala u odbranu svoje odluke da raspiše prevremene parlamentarne izbore za 8. juni, navodeći da će time da se ojača pozicija vlade u pregovorima o izlasku zemlje iz Evropske uije. Mej je odbacila kritiku svog… »\nNovi magazin: Britanski parlament glasa o prevremenim izborima\nAMSS: Kolovozi mokri i klizavi, kamioni na Batrovcima čekaju oko 10 sati\nVozače večeras na putevima Srbije očekuju mokri i klizavi kolovozi, kao i sneg u planinskim predelima gde je obavezna upotreba zimske opreme, saopštio je Auto - moto savez Srbije (AMSS). AMSS je pozvao vozače da smanje brzinu i povećaju odstojanje… »\nNovi magazin: Normalizacija saobraćaja za šlepere i kamione s prikolicom preko ZlatiboraNovi magazin: Saobraćaj umerenog intenziteta, moguća i slaba poledica preko planinskih prevoja\nDva muškarca sa fantomkama u Kosovskoj Mitrovici napali Srbina i njegovu suprugu\nDvojica muškaraca sa fantomkama napali su u Kosovskoj Mitrovici jednog Srbina i njegovu nevenčanu suprugu B. G, preneo je danas RTS. Regionalni šef operative Kosovske policije Željko Bojić rekao je da su napadači ušli u objekat u kojem B. K (41)… »\nSkupštine Srbije završili je danas rad nešto pre 18 časova, a poslanici će raspravu o više međunrodnih protokola nastaviti sutra u 10 časova. Skupština Srbije je danas skoro tri sata utvrđivala dnevni red, a tokom rasprave poslanici su govorili… »


U regionu dizel najskuplji u Albaniji i Srbiji | Kamatica\nPočetna > vest > U regionu dizel najskuplji u Albaniji i Srbiji\nTekst objavljen: 02.04.2016 16:00\nProsečne maloprodajne cene benzina i dizela u regionu blago rastu četvrtu nedelju uzastopno, pri čemu je među zemljama u regionu dizel najskuplji u Albaniji i Srbiji, prema današnjim podacima Udruženja naftnih kompanija Srbije (UNKS).\nOd početka februara u Srbiji je litar benzina u proseku skuplji za 4,77 dinara ili 3,9 odsto, a dizela za 5,26 dinara ili 4,2 odsto. Prosečna maloprodajna cena benzina u Srbiji je 128,05, dizela 130,37 i autogasa 65,66 dinara za litar. Isti trend rasta imaju cene goriva i u zemljama u okruženju.\nNajskuplji benzin BMB 95 u regionu plaćaju Grci, i to 1,26 evra po litri, a slede ih Slovenci sa 1,18 evra. Srbija je među 11 rangiranih zemalja, s cenom benzina od 1,04 evra, u donjem delu tabele, na 7. mestu, dok je ovo gorivo najjeftinije u Bosni i Hercegovini, gde litar košta 0,89 evrocenti. Kada je reč o dizelu EN590, Albanija je sa cenom od 1,16 evra po litri najskuplja u regionu, a odmah iza nje je Srbija sa iznosom od 1,06 evra, dok je Makedonija ubedljivo najjeftinija s cenom od 0,73 evrocenta.\nVozači čiji su automobili na gasni pogon, TNG Autogas EN589 će najviše platiti u Mađarskoj i Crnoj Gori, gde to gorivo košta 0,65 evrocenti.\nŠto se tiče autogasa, Srbija je i ovde u "zlatnoj sredini", sa cenom od 0,53 evrocenta, a najnižu cenu ovog goriva plaćaju Bugari 0,41 evrocent i Makedonci 0,35 evrocenti. Iz UNKS-a podsećaju da počinje period intenzivnih poljoprivrednih radova, kada dolazi do sezonskog rasta potrošnje dizel goriva, i upozoravaju da kompanije koje posluju na legalnom tržištu sve teže izlaze na kraj sa nelojalnom konkurencijom na "crnom tržištu", jer se dizel, koji je pronašao put da se ilegalno dopremi u Srbiju, danas nudi u internet oglasima uz kućnu dostavu.\n"Tako smo svedoci paradoksalne situacije u kojoj kompanije koje legalno posluju moraju dodatno da finansiraju mera države za povećanje nadzora tržišta, a kada izađu na to tržište sreću se sa nepremostivom barijerom nižih cena švercerskih kanala koji su pošteđeni plaćanja bilo kakvih državnih dažbina", saopštio je UNKS.\nvozači cena goriva u srbiji najskuplje gorivo cena goriva gorivo u regionu


Naslovna » Avio karte » Air Serbia: Jeftinije avio karte – Happy Friday (8. april 2016)\nAh Neša 8. april 2016. Avio karte Postavite komentar\nDo ponoći, u ponudi su jeftinije avio karte za putovanja sa Aerodroma „Nikola Tesla“ Beograd u ekonomskoj klasi.\n✈ Beograd – Kijev – Beograd od 189 €\n✈ Beograd – Sankt Peterburg – Beograd od 199 €\nPonuda „Happy Friday“ važi za putovanja za putovanja do Kijeva od 16. juna do 30. septembra, Sankt Peterburga od 18. juna do 30. septembra i Ohrida od 15. juna do 14. septembra.\nKupovina je moguća preko kanala avio kompanije ili ovlašćenih turističkih agencija.\n»»» Do 30. maja za povratna putovanja u ekonomskoj klasi do 31. maja.\n✈ Beograd – Atina – Beograd od 109 €\n»»» Do 10. aprila za povratna putovanja u ekonomskoj klasi do 30. aprila, a izuzeti su letovi utorkom i sredom, dok su letovi vikendom, po pravilu, skuplji.\n✈ Beograd – Cirih – Beograd od 100 €\n»»» Do 18. aprila za povratna putovanja u ekonomskoj klasi od 7. do 28. aprila i od 4. maja do 15. juna.\n• Kupovina online je uvek najbolja jer su sajtovi za prodaju avio karata dostupni non-stop. Rezervacija avio karte online je veoma laka i u samo nekoliko koraka obezbedićete svoje mesto u avionu.\n• Bolje je kupovati avio karte preko sajtova ovlašćenih turističkih agencija nego preko avio kompanije, jer su često troškovi za izdavanje kod agencija za nijansu manji. Takođe, avio kompanija će ponuditi samo karte za svoje letove, a agencija ima ponude i drugih kompanija.\nTagoviair serbia avio karte avio karte beograd - kijev avio karte beograd - ohrid avio karte beograd - sankt peterburg happy friday jeftinije avio karte kijev ohrid popusti sankt peterburg\nPrethodni Svetski dan Interneta stvari: Budućnost koja se dešava\nSledeći Kurs: Komunikacija u digitalnom dobu – Abeceda onlajna


Članovi karate kluba „Užice“ veoma uspešni za vikend - OGLASNA TABLA - INFO\nČlanovi karate kluba „Užice“ veoma uspešni za vikend\n25 марта, 2019 0347\nProteklog vikenda u Kragujevcu održano je Prvenstvo Srbije za poletarce, pionire i nade u karateu . U subotu su nastupali kataši, a u nedelju su nastupali takmičari u borbama.\nU katama najbolji je bio Sergej Kurćubić 2010 zeleni pojas, koji je posle četiri ubedljive pobede, postao prvak Srbije u svom nivou. Bronzanu medalju osvojio je Nikola Radović 2009 klasa B, dok je Lazar Tošović zauzeo je peto mesto.\nU borbama, zlato je osvojila Aleksandra Rogić 2006 do 49 , koja je pobedila tri meča i odbranila titulu prvaka Srbije, koju je osvojila prošle godine u Somboru. Kristian Delić 2006 preko 55 kg posle tri pobede i poraza osvojio je bronzanu medalju, dok se istim odličjem, okitila i Jovana Ćurčić 2008 preko 44 kg sa dve pobede i porazom. Sofija Arsenijević, Aleksandar Despić, Filip Kovačević i Demian Delić u svojim kategorijama poraženi su od finalista. U repasažnim borbama nisu uspeli da se domognu medalje.


Nais i još četiri kluba izdali saopštenje u vezi sa krizom rada Saveza košarkaša u kolicima - Sportske vesti\nKlub košarke u kolicima Nais i još četiri srpska kluba, Despot iz Beograda, Vojvodina iz Novog Sada, Tigar iz Paraćina i Mačva iz Bogatića, izdali su saopštenje u kome iznose nezadovoljstvo radom rukovodstva Saveza košarkaša u kolicima. Oni mole nadležne organe “da omoguće nesmetan rad SKKS-a, a sve one kojima je košarka u kolicima važna da izvrše građanski pritisak na one koji zloupotrebljavaju ovlašćenja za koja više nemaju nikakvo zakonsko pravo.”\nSaopštenje prenosim u celosti.\nPrinuđeni smo da se obratimo srpskoj javnosti o stanju u košarci u kolicima, odnosno Savezu košarkaša u kolicima Srbije (u daljem tekstu SKKS) kao i većini klubova u zemlji. Razlog zašto se nismo obratili ranije je održavanje Evropskog prvenstva B i C divizije u Bosni i Hercegovini sa namerom da ublažimo posledice – kako prema igračima koji su nastupali za reprezentaciju – tako i prema Svetskoj federaciji košarke u kolicima (IWBF) koja je upoznata sa trenutnim stanjem pri čemu je ugled Republike Srbije ozbiljno doveden u pitanje.\nBivše rukovodstvo SKKS-a, na čelu sa Predsednikom g-dinom Vladimirom Kuzmanovićem, i Generalnim sekretarom g-dinom Mladenom Pajevićem tokom trajanja četvorogodišnjeg mandata (2017–2021. godine) grubo je kršilo Statut SKKS-a i Zakon o sportu jer nikada nisu izrađeni i dostavljani sledeći dokumenti: godišnji izveštaj UO Saveza, srednjeročni plan razvoja i program rada, godišnji izveštaj Nadzornog odbora Saveza, godišnji finansijski plan Saveza, godišnji završni račun Saveza. Kolika je nesavesnost u radu bila govori podatak da niti jedna Skupština SKKS-a nije održana od 2017. godine do danas.\nOvakva situacija dovela je do nesagledivih posledice po košarku u kolicima u Srbiji jer su četiri kluba koja su osnovana od 2017. godine – KKK Nais iz Niša, KKK Despot iz Beograda, KKK Soko iz Beograda i KKK Dunav iz Apatina (osnovan 2016. Registrovan 2017.) ostala bez mogućnosti da ispune pravnu formu i kroz Skupštinu postanu redovni članovi SKKS-a. Sa druge strane, SKKS je svake godine izdavao potvrdu o članstvu u SKKS-u, što je konkretno slučaj sa KKK Naisom koji je na osnovu te potvrde ispunjavao uslove za budžetska sredstva Grada Niša koja su opredeljena za sportska udruženja i klubove.\nNetransparentan rad Saveza u finansijskom delu ostavio je veliki broj otvorenih pitanja na koje nikada nismo dobili odgovore a tiču se preraspodele sredstava koja su dobijana od države kao i ugovore sa drugim pravnim licima koji su podržali rad SKKS-a kroz novčane donacije i donacije u opremi. Bili smo prinuđeni da se pozovemo na Zakon o slobodnom pristupu informacijama od javnog značaja i tražimo od Ministarstva za rad, zapošljavanje boračka i socijalna pitanja, dokumentaciju o odobrenom projektu SKKS-a kao podnosioca programa za Programski konkurs za unapređenje položaja osoba sa invaliditetom u Republici Srbiji u 2022. godini. Na osnovu dokumentacije koju smo dobili SKKS je bez odobrenja i saglasnosti uneo četiri kluba – KKK Nais, KKK Despot, KKuK Tigar iz Paraćina i KKK Vojvodina iz Novog Sada u delu lokalnih partnera, na osnovu kojeg je Ministarstvo opredelilo sredstva.\nNakon isteka mandata oktobra 2021. godine, dosadašnje rukovodstvo nije organizovalo Izbornu skupštinu SKKS-a u predviđenom roku što je aktiviralo mogućnost o gašenju SKKS-a po sili zakona. Da se ovakva situacija ne bi desila redovni član SKKS-a, KKuK Tigar uputio je Trećem osnovnom sudu u Beogradu zahtev za imenovanje privremenog zastupnika SKKS-a i predložio g-din Nikolu Đurđevića, osnivača KKK Despot za tu funkciju. Nakon rešenja u kojem je g-din Nikola Đurđević postavljen za privremenog zastupnika, usledila je žalba g-dina Mladena Pajevića i KKK Singidunum iz Beograda koja je usvojena pa je ovo rešenje ukinuto. U obrazloženju je navedeno da je potrebno pribaviti nove dokaze, pa smo trenutno u procesu prikupljanja istih.\nKako bismo sprečili gašenje SKKS-a po sili zakona, redovni članovi KKK Vojvodina i KKuK Tigar, poštujući član Statuta o sazivanju Vanredne skupštine dvotrećinskom većinom, održali su Vanrednu skupštinu 23. aprila 2022. godine. Izabrani su novi organi i primljeni u članstvo klubovi KKK Nais, KKK Despot i novoformirani KKK Mačva BN 01 iz Bogatića. Za Predsednika izabran je g-din Nikola Đurđević, a za Generalnog sekretara g-đa Marina Lukić. Nažalost, Skupština nije održana u službenim prostorijama SKKS-a usled odbijanja g-dina Mladena Pajevića da ih otvori. Ljudi kojima je istekao mandat pre više od osam meseci odbijaju da predaju pečat SKKS-a, ključeve od službenih prostorija, poslovnu dokumentaciju, bankovne kartice itd.\nOvakva nezamisliva situacija, pogotovu kada je u pitanju sport osoba sa invaliditetom, duboko je narušila međuljudske odnose i uticala na urušavanje svega postignutog u prethodnih 20 godina. SKKS nije organizovao Prvu ligu Srbije za 2021/2022. godinu, a reprezentacija Srbije je iz B divizije ispala u najniži rang u Evropi – C diviziju.\nNapori novog rukovodstva da SKKS opstane i da zaštiti klubove i igrače usled ovakve situacije rezultovalo je stvaranjem nove lige – Lige košarkaša u kolicima Srbije (LKKS).\nApelujemo na nadležne organe da omoguće nesmetan rad SKKS-a, a sve one kojima je košarka u kolicima važna da izvrše građanski pritisak na one koji zloupotrebljavaju ovlašćenja za koja više nemaju nikakvo zakonsko pravo.\nU protivnom, izražavamo veliku zabrinutost da će se košarka u kolicima igrati u Srbiji.\ndana, 22.06.2022 u Beogradu;\nKKuK Tigar Paraćin\nKKK Mačva BN 01


Situacija u Barseloni nakon terorističkog napada\nPrema trenutnim saznanjima Ministarstva spoljnih poslova i Ambasade Republike Srbije u Madridu, u terorističkom napadu koji se juče dogodio u Barseloni, jedna državljanka Republike Srbije je zadobila povrede u vidu posekotina i nakon pružene medicinske pomoći puštena je iz bolnice. Predstavnici jednog broja turističkih agencija iz Republike Srbije obavestili su Ambasadu da su srpski turisti koji su u organizaciji tih agencija u toku jučerašnjeg dana bili u poseti Barseloni bezbedni.\nAmbasada Srbije u Madridu je u direktnom kontaktu sa nadležnim organima Kraljevine Španije i očekuje zvaničnu informaciju da li među nastradalima ima još državljana Republike Srbije. Ministarstvo unutrašnjih poslova Kraljevine Španije nastavlja sa identifikacijom žrtava jučerašnjeg terorističkog napada, a Ministarstvo spoljnih poslova Kraljevine Španije je obavestilo Ambasadu Srbije u Madridu da je uspostavljen koordinacioni mehanizam sa ostalim španskim službama, kako bi se stranim ambasadama što hitnije dostavili svi relevantni podaci o nastradalima.\nMinistarstvo spoljnih poslova Republike Srbije savetuje svim državljanima Republike Srbije koji trenutno borave u Španiji da se pridržavaju uputstava nadležnih španskih policijskih organa i turoperatera, kao i da redovno prate informacije u sredstvima javnog informisanja. Preporučuje se oprez na javnim mestima, kao što su centralni gradski trgovi, turističke atrakcije, tržni centri, u blizini vladinih ustanova, vojnih objekata, policijskih stanica i u sredstavima javnog prevoza.\nKljučne reči: Španija Ministarstvo spoljnih poslova


FAM uručio novogodišnje paketiće korisnicima "Alternative" i Sigurne kuće\nFAM uručio novogodišnje paketiće korisnicima “Alternative” i Sigurne kuće\n– Već tradicionalno, studenti imaju želju da za praznike obraduju najmlađe paketićima u kojima su slatkiši i igračke. A ja im pomognem da tu želju realizuju, odnosno da paketići stignu do onih kojima je najpotrebnije. Ove godine, osim slatkiša, odlučili smo da u Sigurnu kuću odnesemo i jednu gajbu jabuka, jer smo čuli da ima puno bolesnih, pa će vitamini svakako dobro doći – kaže Jasmina Poštin.\nMališani u Dnevnom boravku „Alternativa“ veoma su se obradovali poklonima. Nekako je već prošla euforija oko praznika i kad su već pomislili da za sledeće pokolone moraju čekati narednu godinu, stiglo je lepo iznenađenje, paketići ali i gosti. Za Jasminu i ekipu portala zrenjaninski.com mališani su pripremili pesmicu i simbolične poklone.\nTagoviDnevni centar Alternativa Fakultet za menadžment FAM Jasmina Poštin popularno Sigurna kuća\nObezbeđeni novi vaučeri za odmor u Srbiji, počelo podnošenje prijava


MARJANOVIĆ ZVEZDA MEĐU SAIGRAČIMA: Srbina saigrač obradovao neobičnom fotografijom! | Happy BSC portal\nMARJANOVIĆ ZVEZDA MEĐU SAIGRAČIMA: Srbina saigrač obradovao neobičnom fotografijom!\nNaš košarkaš Boban Marjanović je obožavan u NBA ligi, u prilog čemu najbolje govori gest centra Dalasa Kristapsa Porzingisa.\nU kom god klub Bobi da igra (do sada bio član San Antonija, Dalasa, Klipersa, Filadelfije i sada Dalasa), uvek je bio jedan od najobožavanijih igrača. Takva je situacija i sada u Teksasu, jer je reprezentativac Srbije brzo postao miljenik navijača i saigrača.\nTome u prilog najbolje govori potez letonskog košarkaša Kristapsa Porzingisa, koji je na meč sa Los Anđeles Klipersima došao u zanimljivoj odevnoj kombinaciji.\nNaime, centar Dalasa je pokazao u kako je dobrim odnosima sa Bobijem, pa je tako duel sa timom iz "grada anđela" dočekao obučen u majicu sa Bobijevim likom, što je oduševilo sve u NBA ligi, pa su na društvenim mrežama prštali pozitivni komentari.\nBio je Porzingis dobro raspoložen, samo to raspoloženje mu je pokvario Kavaj Lenard, koji je vodio Kliperse do pobede protiv Dalasa - 114:99.


Kasiljas čestitao Mesiju: Rekordi služe da se obaraju\nBARSELONA – Legendarni španski golman Iker Kasiljas čestitao je fudbaleru Barselone Lionelu Mesiju, koji je izjednačio njegov rekord od 334 pobede u Primeri. Argentinski napadač je sa dva gola i pobedom u subotnjem katalonskom derbiju sa Espanjolom (2:0) izjednačio rekord po broju pobeda koji je držao bivši golman Reala, a sada prvotimac Porta. „Za svakog igrača je veoma teško da dođe do ove brojke i da nadamši lični skor. Mesi je dobio priznanje koje je u potpunosti zaslužio. Naravno da bih voleo da je moj rekord stigao neki igrač Reala, jer rekordi i postoje da bi bili nadmašeni”, rekao je Kasiljas za špansku Marku, prenosi Tanjug. Kasiljas, koji ima 37 godina, 2016. prešao je u Porto u kojem će i ostati do svoje 40. godine kada je najavio da završava karijeru.\n08.03.2019 u 15:56\nMarin: Dođite na spektakl, na korak smo od istorije\nFudbaleri Crvene zvezde vezali su 51 meč bez poraza u domaćem šampionatu i na taj način su izjednačili klupski rekord po broju utakmica na kojima su osvajali bod(ove). Serija nepobedivosti izabranika Vladana Milojevića traje od 14. oktobra 2017. godine kada su savladali Mačvu, nekoliko dana nakon minimalnog poraza od Napretka, a poslednji rival koji je poklekao pred „crveno-belima” je bila Mladost iz Lučana. Oni su u tom periodu ostvarili 45 pobeda i šest remija, savladavši ukupno 17 različitih timova, uz gol razliku 136:31. Zvezda je izjednačila rekord generacije koju je predvodio Slavoljub Muslin, a koja je neporažena bila od 3. novembra 1999. do 31. marta 2001. Ta ekipa je seriju, u kojoj su takođe ostvarili 45 pobeda i šest remija (gol razlika 118:22), počela protiv Čukaročkog, a\n25.05.2020 u 11:01\nKako je izgledao prvi vikend posle karantina u Italiji – tuče, opijanja, napadi na policiju


By Podgoritsa correspondent / Објављено на: June 30, 2020\nPeti sastanak Pristupne konferencije sa Crnom Gorom na nivou zamenika održan je danas u Briselu radi otvaranja pregovora o poslednjem poglavlju, Poglavlju 8 – Politika konkurencije, saopšteno je iz EU.\nDelegaciju Evropske unije predvodila je gđa Irena Andrassi, ambasadorka, stalni predstavnik u ime hrvatskog predsedavanja Većem Evropske unije. Evropsku komisiju predstavljao je g. Christian Danielsson, generalni direktor Generalnog direktorata za NEAR, evropsku susedsku politiku i pregovore o proširenju. Crnogorsku delegaciju vodio je ambasador Bojan Šarkić, šef Misije Crne Gore pri Evropskoj uniji.\n“Današnjom Konferencijom 33 poglavlja od ukupno 35 pregovaračkih poglavlja biće otvorena za pregovore, od kojih su tri već privremeno zatvorena. Dalje pristupne konferencije planiraju se, prema potrebi, kako bi se proces napredovao u drugoj polovini 2020. Pregovori o pristupanju pokrenuti su u junu 2012. godine,” saopšteno je iz EU.\nPremijer Crne Gore Duško Marković saopštio je povodom odluke o otvaranju poslednjeg pregovaračkog poglavlja da je ovo važan dan i prekretnica za proces evropske integracije Crne Gore!\n“Otvaranje poslednjeg poglavlja – 8, priznanje je za naš učinak u sveukupnim reformama, posebno u poglavljima 23 i 24. Sa novim elanom u partnerstvu sa EU nastavljamo da snažno radimo na evropskoj agendi,“ saopštio je predsjednik Vlade Crne Gore Duško Marković.\nŠto se tiče otvaranja pregovora o poglavlju 8 – Politika konkurencije, Unija je pomno ispitala trenutno stanje priprema Crne Gore. Sa razumevanjem da Crna Gora mora da nastavi da napreduje u usklađivanju i primeni pravne stečevine u ovom poglavlju, EU je napomenula da postoje merila koja moraju biti ispunjena za privremeno zatvaranje ovog poglavlja.\nPored toga, EU je naglasila da će posvetiti posebnu pažnju nadgledanju svih specifičnih pitanja koja se pominju u njenom zajedničkom stavu. Praćenje napretka u usklađivanju i primeni pravne tekovine nastaviće se tokom pregovora. Konferencija će se u odgovarajućem trenutku morati vratiti ovom poglavlju.\nStandardi za otvoreno poglavlje su sljedeći:\n– Crna Gora je završila zakonodavno usklađivanje sa pravnom tekovinom EU obuhvaćenim poglavljem Politika konkurencije.\n– Crna Gora je izgradila adekvatne administrativne i pravosudne kapacitete u oblasti relevantnih konkurentskih prava, spajanja i kontrole državne pomoći.\n– Crna Gora je pokazala zadovoljavajuću evidenciju izvršenja u oblasti antimonopolzima, spajanja i kontrole državne pomoći, uključujući evidenciju efikasnog i funkcionelnog administrativnog i sudskog praćenja otkrivenih nepravilnosti, uključujući i izricanjem odvraćajućih sankcija, gde je to prikladno.\n– U sledećim slučajevima, Agencija za zaštitu konkurencije, kao nacionalni organ državne pomoći, procenila je prisustvo i kompatibilnost državne pomoći sa odredbama o SSP-u o državnoj pomoći i naložila je da se oporavi tamo gde je takva pomoć identifikovana kao nekompatibilna:\n– što se tiče Montenegro Airlines-a, da li su sve državne pomoći dodeljene kompaniji od 2012. kompatibilne sa odredbama o SSP-u o državnoj pomoći. Ovo treba da uključi odredbe Zakona o ulaganju u konsolidaciju i razvoj Montenegro Airlinesa koji je Skupština Crne Gore usvojila u decembru 2019. godine;\n– da li je Uniprom KAP primio nekompatibilnu pomoć;\n– što se tiče autoputa Bar-Boljare, da li je postojala nekompatibilna pomoć u finansiranju izgradnje autoputa i njegovog rada.


GAJIO MARIHUANU U 203 SAKSIJE! Policija u Sremčici uhapsila muškarca zbog proizvodnje droge! - Informer\nPolicija u Beogradu otkrila je laboratoriju za uzgoj marihuane u veštačkim uslovima i uhapsila N. I. (23). Policija je u Sremčici, u prostorijama koje koristi osumnjičeni, u saksijama pronašla 203 sadnice kanabisa i 115 grama marihuane\nPrilikom pretresa stana osumnjičenog, pronađena je manja količina marihuane.\nSumnjiči se da je izvršio krivično delo neovlašćena proizvodnja i stavljaje u promet opojnih droga.\nPolicija hapšenje Sremčica marihuana laboratorija marihuane MUP Srbije


Zimski rok za prijavu na osnovne studije: 23. oktobar – 17. januar 2019. godine. Polaganje Bocconi testa za one koji nisu položili SAT je zakazano za 1. februar.\nProlećni rok za prijavu za osnovne studije kreće krajem februara i trajaće do 26. marta 2019. Bocconi test, ovog puta samo u Milanu, biće održan 12. aprila, a rezultati izlaze do 16. maja 2019.\nZa master studije aktuelno je nekoliko rokova: prvi rok je trajao do 10. decembra, drugi rok je do 24. januara, treći do 11. marta. četvrti do 6. maj, i poslednji peti rok je do 30. maja 2019. godine za međunarodne studente kojima je potrebna viza. Konkurs za stipendiju za master studije koju daje Ministarstvo spoljnih poslova Republike Italije otvara se sredinom aprila i traje do sredine maja, o čemu će Vas Via Academica tim blagovremeno obavestiti.\nOsnovne studije na engleskom jeziku na WU Vienna →


Plandište: Radni sastanak sa predstavnicima sportskih klubova - eVršac\nPredsednik Opštine Plandište Jovan Repac održao je još jedan radni sastanak sa predstavnicima fudbalskih klubova sa teritorije Opštine Plandište, u sklopu nastavka realizacije godišnjih programa za sufinansiranje projekata u oblasti sporta.\nSastanku su prisustvovali predstavnici fudbalskih klubova, kao i sekretar Sportskog saveza opštine Plandište Milan Puđa.\n“U okviru realizacije godišnjeg programa finansiranja sportskih klubova, organizovali smo novi sastanak sa predstavnicima sportskih klubova, u ovoj sesiji sa fudbalskim klubovima opštine Plandište. Prva tema ovog radnog sastanka bila je unapređenje i razvoj sporta na teritoriji Opštine Plandište, poboljšanje infrastrukture, razvoj školskog sporta i rad sa decom i omladinom. Tokom razgovora sa predstavnicima fudbalskih klubova uvideli smo da postoji velika problematika u pogledu sanacije objekata i poboljšanje uslova neophodnih za rad svih sportskih radnika. Lokalna samouprava priprema kompletnu projektnu dokumentaciju i prati konkurse koje raspisuju nadležna ministarstva i sekretarijati kako bi pravovremeno konkurisali i potražili pomoć u realizaciji ovih kapitalnih projekata”, istakao je Jovan Repac, predsednik Opštine Plandište.\nLokalna samouprava svake godine se trudi da poveća izdvajanja iz budžeta koja se odnose na sufinansiranje godišnjih i posebnih programa u oblasti sporta. Ovaj sastanak je od velike važnosti kako bismo spoznali s kakvim se problemima naši klubovi susreću i kako i na koji način mi kao lokalna samouprava možemo da im pomognemo – dodao je Repac


Tema dana: Zašto je Vlada dala dva miliona za strategiju koja ne postoji? – ASinfo Portal\n“Potpuno je nevjerovatno da su tolika sredstva dakle preko dva miliona maraka za dokument koji nikada niko nije vidio ne zna se koliko je urađeno u kakvoj je fazi da ne govorim da to traje već godinama. Nama je tada Vlada još prije tri godine saopštila da će on uskoro biti usvojen, biti objavljen, a eto prošlo je i od toga tri godine nismo ga nikada vidjeli”, kaže Ivana Korajlić iz Transparensi internešnala.\n“Ja iskren da bude nisam upoznat sa tim detaljima tim više jer nisam bio u strukturma Vlade u tom periodu i zaista i pored najbolje namjere ne bih vam mogao dati odgovor”, rekao je Milenko Savanović, ministar rada i boračko-invalidske zaštite.\n“Sada je vlasništvo preuzeo bivši ministar finansija u Vladi RS Aleksandar Džombić koji je čak u jednom od ovih perioda na koji je trebala da se odnosi strategija bio ministar finansija”, ističe Korajlić.\nThe post Tema dana: Zašto je Vlada dala dva miliona za strategiju koja ne postoji? appeared first on ATV.


Muzičke vibracije - Glas Podrinja\n"Letnja scena parka" - novi\nmuzički sadržaji u Šapcu\nKulturni centar Šabac organizuje, „Letnju scenu parka“ tokom avgusta meseca. Planirano je da muzički događaji upotpune kulturnu ponudu grada. Prvi koncert biće održan u četvrtak, 8. avgusta, od 21 čas, na sceni u Velikom parku, gde će posetioci imati priliku da čuju Dj Maruške.\n-Na novoj sceni u Velikom parku biće realizovan nov kulturni sadržaj i program u sjajnom prostoru koji će oplemeniti ponudu grada, posebno kulturni deo. Svi smo se složili da je scena u parku odlična za letnja dešavanja, tako da ćemo i deo ponude naše ustanove predstaviti upravo tamo. Program je namenjen svim našim sugrađanima koji u vrelim letnjim danima žele da uživaju uz dobre koncerte – istakla je direktorka Kulturnog centra Sonja Petrović Jagić.\nSvi koncerti se realizuju u okviru pilot programa Kulturnog centra, „Letnja scena parka“, počinjaće od 21 čas, a planirano je da se uključi 12 šabačkih bendova, koji će svirati u Velikom parku, četvrtkom, petkom i nedeljom, ukoliko vremenske prilike to budu dozvoljavale.\nDj „Maruške“ i bend "Ozonska rupa nad Holandijom" otvoriće „Letnju scenu“. Kulturni centar pripremio je i program za najmlađe sugrađane. Predstava za decu biće izvedena 15. avgusta sa početkom u 19 časova.\n-Ideja je da promovišemo šabačke bendove koji će nastupati u Velikom parku kako bi više posetilaca imalo priliku da čuje dobru muziku, domaćih izvođača. Svi su veoma zainteresovani da nastupaju u rodnom gradu, jer nemaju mnogo prilika za to. Odziv je odličan i očekujem da će svoje koncerte imati i Tamburaški orkestar „Bisernica“, kao i Vokalno-instrumentalna grupa „Šapčanke“. Potrudićemo se da bude zastupljen širok dijapazon muzičkih pravaca, od tamburaškog zvuka, preko džeza, bluza, fanka do rokenrola – rekao je muzički urednik programa Vladimir Nedeljković.\nOrganizator „Letnje scene parka“ je Kulturni centar Šabac, uz podršku Grada Šapca i Javno-komunalnog preduzeća „Vodovod“.\nNa predstavljanju programa medijima prisustvovali su: direktorka Kulturnog centra Sonja Petrović Jagić, direktorka JKP „Vodovod“ Daniela Lovrin Gavrilović, muzički urednik programa Vladimir Nedeljković, predstavnik Gradske uprave Dejan Živanović, autor programa, Aleksandra Marković i Dejan Petrović.


Do 23. septembra produžen rok za poslodavce u okviru programa “Moja prva plata” – TV Kikinda\nDo 23. septembra produžen rok za poslodavce u okviru programa “Moja prva plata”\nUmesto do 20. septembra sada poslodavci do četvrtka, 23. septembra mogu na sajtu https://mojaprvaplata.gov.rs/ da oglase konkretne radne pozicije na kojima će, uz subvencije države, osposobljavati mlade kandidate, sa mogućnošću da ih, nakon devet meseci obuke, prime u radni odnos. Program „Moja prva plata“, u drugom ciklusu, omogućiće da oko 10.000 mladih u Srbiji, bez radnog iskustva, do 30 godina starosti sa srednjim i visokim obrazovanjem steknu prvo radno iskustvo.\nPrema do sada pristiglim prijavama, najzastupljenije su pozicije za mlade sa srednjim obrazovanjem – trgovci, ugostitelji, administrativni radnici, ali su traženi i inženjeri, tehnolozi, lekari, IT stručnjaci. Najviše je preduzetnika i mikro kompanija koji su zainteresovani da, uz subvencije države i učešće u programu „Moja prva plata“, obuče i zaposle nove kadrove. Ceo proces je digitalizovan i selekcija se vrši onjaln. Program je šansa za poslodavce da novim zapošljavanjem povećaju obim poslovanja, investiraju u razvoj ljudskih resursa i uz manje troškove, unaprede postojeće timove. „Moja prva plata“ traje devet meseci, država je mladima obezbedila mesečnu naknadu od 22.000 dinara za one koji konkurišu sa završenom srednjom školom i 26.000 dinara za one sa visokim obrazovanjem.\n21 septembra, 2021 Aleksandra Djuran\nDruštvo, Kikinda na webukikinda vesti , program "moja prva plata"\n← Nagrada “Đura Đukanov” Ivani Miljak Karanfilov Navijači pozvani da bodre svoj tim “Kikindu Grindex” na startu nove sezone →


Ministar za naučnotehnološki razvoj, visoko obrazovanje i informaciono društvo Republike Srpske Srđan Rajčević poručio je poslaniku PDP Jeleni Trivić da se borba protiv lažnih diploma vodi u okviru zakona i nadležnih institucija, a ne preko medija i politički motivisanih inicijativa u Narodnoj skupštini.\nRajčević je naveo da bi pitanje, koje mu je Trivićeva uputila o konkretnim načinima borbe Vlade protiv tzv. lažnih diploma, volio da shvati kao nepolitičko, a naročito ne kao politikantsko.\n– U tom smislu bih joj skrenuo pažnju na nedavni, javnosti dobro poznat slučaj i postupak koji je vođen pred Ministarstvom, koje je drugostepenim rešenjem, uprkos svim laži i pritiscima kojima sam bio izložen zajedno sa saradnicima, okončan u skladu sa zakonom i utvrđenim činjenicama od prosvetne inspekcije – istakao je Rajčević.\nOn je dodao da je to jasan pokazatelj odlučnosti i istrajnosti da se borba protiv ovakvih pojava vodi isključivo u okviru zakona i nadležnih institucija, a ne preko medija i politički motivisanih inicijativa u Narodnoj skupštini.\nRajčević je ocenio da rad u vlasti od opozicionog rada razlikuje odgovornost za odluke koje se donose, te naveo kako su one krupne, a odgovornost ogromna.\n– S obzirom da dolazi iz akademske zajednice, pozvao bih Trivićevu da retoričko umeće i intelektualnu auru, koju nesumnjivo nosi, iskoristi za stvaranje pozitivne klime u opoziciji u vezi sa donošenjem novih zakonskih rešenja u oblasti visokog obrazovanja, čiji je značajan deo posvećen upravo borbi protiv ovih negativnih pojava – istakao je Rajčević, prenosi Srpskainfo.\nPrema njegovim rečima, takvom političkom praksom bi, kao odgovorni ljudi, zajedno poslali poruku da su na visini zadatka, koji su im postavili građani Republike Srpske, a to je napredak u oblasti visokog obrazovanja i naučnoistraživačkog rada.


AKS: Dobar nacrt Zakona o besplatnoj pravnoj pomoći - Društvo - Dnevni list Danas\nPočetna » Društvo » AKS: Dobar nacrt Zakona o besplatnoj pravnoj pomoći\nAKS: Dobar nacrt Zakona o besplatnoj pravnoj pomoći\nAdvokatska komora Srbije saopštila je da rešenja sadržana u nacrtu Zakona o besplatnoj pravnoj pomoći omogućavaju ostvarivanje njegovog cilja – da se svakom licu omogući delotvoran i jednak pristup pravdi.\nU saopštenju Komore navodi se da Komitet za ljudska prava iznosi paušalne primedbe na nacrt tog zakona pozivajući se, kao i do sada, na argument da udruženja tu delatnost obavljaju poslednjih 20 godina.\nKomitet pritom zanemaruje da se Zakon o besplatnoj pravnoj pomoći ne donosi radi „uvođenja u sistem“ udruženja kao pružalaca te usluge, već radi ostvarenja prava na jednak pristup pravdi građana kojima je pravna pomoć potrebna, nezavisno od njihovog imovnog stanja, i mogućnost ostvarivanja tog prava putem profesionalne i stručne pomoći, ukazala je Advokatska komora.\nKako se ukazuje, cilj Zakona o besplatnoj pravnoj pomoći nije samo jednak pristup pravdi socijalno ugroženoj kategoriji stanovništva i svim ranjivim grupama, već i obezbeđenje kvalifikovane pravne pomoći koja se pruža radi zaštite njihovih prava i sloboda i ostvarenja interesa, jer korisnik besplatne pravne pomoći ni na koji način ne može biti uskraćen za stručnu, kvalitetnu, kvalifikovanu pravnu pomoć samo zbog činjenice da je on ne finansira.\nAdvokatska komora naglašava da advokatura i jedinice lokalne samouprave, bilo samostalno ili na osnovu ugovorne saradnje, imaju sve mogućnosti da podmire potrebe potencijalnih korisnika besplatne pravne pomoći.\nNacrt zakona o besplatnoj pravoj pomoći stvara uslove da građani steknu mogućnost da putem stručne i profesionalne pomoći ostvare pravo na delotvoran i jednak pristup pravdi u skladu sa načelima vladavine prava i ravnopravnosti pojedinca u postupku, kao i da se, koristeći postojeće kapacitete advokature i jedinice lokalne samouprave, stvori efikasan i finansijski održiv sistem, zaključila je Advokatska komora.\nAdvokatska komora Srbijebesplatna pomoczakon


Strateški bombarderi učestvovali u vojnim vežbama na Sredozemlju - Sputnjik Srbija\n21:37 05.09.2018 Preuzmite kraći link\n„Dva strateška bombardera Tu-160 koja su krenula sa aerodroma ’Engels‘ (u blizini Saratova) uspešno su ispunile zadatke prema planu za veliku vojnu vežbu grupe snaga ruske mornarice i vazdušno-kosmičkih snaga na Sredozemnom moru“, navodi se u saopštenju.\nMinistarstvo navodi da se let izvodio iznad neutralnih voda Kaspijskog i Sredozemnog mora.\n„Avioni su izveli 10-satni let iznad slabo naseljenih mesta u teškim vremenskim uslovima i uspešno izvršili uslovno lansiranje krstarećih raketa na kopnene ciljeve u zadatom području“, ističe se u saopštenju.\nU saopštenju se dodaje da su na odvojenim maršrutama leta, strateške nosače raketa pratili lovci mornaričke avijacije Su-30 i Su-33, koji su poleteli sa aerodroma Hmejmimi u Siriji.\n„Letovi aviona sprovedeni su u strogoj saglasnosti sa međunarodnim pravilima korišćenja vazdušnog prostora, bez kršenja granica drugih država“, naglasilo je Ministarstvo odbrane.\nstrateški bombarder, Tu-160, vojne vežbe, Sredozemno more


U Srbiji danas svežije, ponegde moguća kiša i pljuskovi - Društvo - Dnevni list Danas\nPočetna » Vesti » Društvo » U Srbiji danas svežije, ponegde moguća kiša i pljuskovi\nDuvaće slab i umeren vetar, na istoku Srbije i u planinskim predelima povremeno i jak. Najniža temperatura biće od 12 do 18, najviša od 22 do 25 stepeni.\nU Beogradu će danas biti promenljivo oblačno, svežije i suvo vreme sa dužim sunčanim periodima, uz slab i umeren vetar. Najniža temperatura biće oko 15, najviša 23 stepena.\nMeteorološke prilike će biti relativno nepovoljne za većinu hroničnih bolesnika, a poseban oprez se savetuje kardiovaskularnim bolesnicima i astmatičarima. Moguće meteoropatske reakcije su reumatski bolovi, pospanost i glavobolja.


Posle niza avantura drevni zlatni prsten vraćen Grčkoj | Novinska agencija Beta\nSCENA | 20.05.2022 19:10 > 20.05 19:10\nPrsten star više od 3.000 godina koji je ukraden sa egejskog ostrva u Drugom svetskom ratu, prešao Atlantik, dospeo kod madjarskog naučnika dobitnika Nobelove nagrade, i završio u švedskom muzeju, vratio se u Grčku.\nTo je najnoviji u nizu uspešnih poduhvata grčkih vlasti da vrate dela opljačkana iz zemlje bogate antkivitetima. Prvi pokušaj švedskog muzeja da vrati ovaj prsten pečatnik propao je zbog birokratije 1970-ih.\nGrčko ministarstvo kulture saopštilo je danas da su zlatan prsten iz mikenske ere sa Rodosa, dekorisan sa dve sfinge, spremno vratili švedski zvaničnici koji su pružili punu pomoć u dokumentovanju dela i njegovoj provenijenciji.\nGrčki stručnjaci potvrdili su identifikaciju i komad je u Stokholmu predao Vidar Helgesen, izvršni direktor Nobelove fondacije kojoj je prsten ostavio madjarski biofizičar.\nFondacija je dala prsten Muzeju za mediteranske i bliskoistočne antikvitete u Stokholmu.\nGrčka ministarka kulture Lina Mednoni zahvalila je Fondaciji Nobel i švedskim vlastima na repatrijaciji i rekla da to pokazuje njihovo poštovanje savremene Grčke i njenih stalnih napora u borbi protiv ilegalnog krijumčarenja kulturnih dobara.\nPrsten koji bi mogao biti satatusni simbol lokalnog plemića u trećem veku pre nove ere otkrili su 1927. godine italijanski arheolozi u mikenskom grobu u drevnom gradu Jalisosu na Rodosu. To ostvro je pripadalo Italiji dok nije uključeno u Grčku posle Drugog svetskog rata.\nGrčko ministarstvo kulture navelo je da je prsten ukraden iz muzeja na Rodosu za vreme rata, sa stotinama drugih komada nakita i novčića kojih i dalje nema, i pojavio se u SAD.\nNjega je u SAD tokom 1950-ih ili 1960-ih doneo Georg fon Bekesi, biofizičar i kolekcionar umetnina čija kolekcija je donirana Nobelovoj fondaciji posle njegove smrti 1972. i odatle raspodeljena na nekoliko muzeja.\nHelgesen iz Nobelove fondacije rekao je da nema sumnje gde prsten pripada.\n"Za nas je bilo očigledno da prsten treba da se vrati. Taj artefakt je od velike kulturne i istorijske vrednosti za Grčku", rekao je.\nACRAZE: Čuo sam samo lepe stvari o Exitu, biće to moj prvi nastup u ...\nKoncert mladih umetnika Srbije i Madjarske (FOTO/VIDEO)\nU polju lavande kod Bele Palanke izložba skulptura vajara iz ...


Nikolić: Nećemo kvariti odnose ni sa kim zbog EU (video) - 29.08.2015, Sputnik Srbija\nNikolić: Nećemo kvariti odnose ni sa kim zbog EU (video)\nPredsednik Srbije Tomislav Nikolić izjavio je danas da je Srbiji mesto u EU i da će EU to shvatiti pre ili kasnije, ali da naša zemlja zarad ulaska u Uniju neće... 29.08.2015, Sputnik Srbija\npolitika, vesti, kazahstan, srbija, tomislav nikolić, kabul džakupov\n13:19 29.08.2015 (Osveženo: 16:19 05.10.2015)\n© AFP 2022 / BERTRAND GUAYTomislav Nikolić\nPredsednik Srbije Tomislav Nikolić izjavio je danas da je Srbiji mesto u EU i da će EU to shvatiti pre ili kasnije, ali da naša zemlja zarad ulaska u Uniju neće kvariti odnose ni sa kim, niti priznati nezavisnost KiM.\n„Ispunili smo mnogo više uslova nego neke članice EU i to će EU da shvati pre ili kasnije. Ne mislimo da kvarimo odnose sa celim svetom ni po koju cenu, i ne želimo da priznamo nezavisnost KiM ni po koju cenu, pa makar to značilo da nikad nećemo biti u Svetskoj trgovinskoj organizaciji (STO), pa ni u EU“, kazao je Nikolić za kazahstansku televiziju „Habar“.\nPrema njegovim rečima, „da smo se opredelili protiv nekih država, verovatno bismo lakše ušli u EU, ali mi jednostavno nismo ni protiv koga — želimo da sarađujemo sa celim svetom“.\n„Mi i taj problem sa EU imamo zato što smo neutralni prema celom svetu“, istakao je Nikolić.\nOn je ocenio da je Srbija, posle velikog zastoja u međunarodnim odnosima, „svuda negde na pola puta“.\n„Srbija je posmatrač i u Pokretu nesvrstanih i STO, Srbija je kandidat za članstvo u EU… Napustila je Pokret nesvrstanih, pa je sada stigla do posmatrača, želi da uđe u EU, stigla je do kandidature i pregovora oko članstva, u STO je posmatrač…“, primetio je Nikolić.\nOn je zaključio da u „tim velikim organizacijama, posebno u zapadnoj hemisferi, nikada ne možete znati kada ćete nešto postići, kada ćete negde stići i kada će vas primiti, jer to zavisi od mnogo faktora“.\nIstorijski iskorak u saradnji dveju država\nPredsednik Nikolić boravi od 27. avgusta u zvaničnoj trodnevnoj poseti Kazahstanu, na poziv predsednika te republike Nursultana Nazarbajeva.\nDanas se sastao sa predsednikom Donjeg doma parlamenta Kabulom Džakupovim.\nNikolić je ocenio da su dve zemlje sada napravile istorijski korak u bilateralnoj saradnji, ali da, nažalost, kapacitet dobrih odnosa ne prati obim ekonomske saradnje, saopšteno je iz Kabineta predsednika Republike.\nDžakupov se složio sa srpskim predsednikom po pitanju obima saradnje i dodao da je Kazahstan spreman za intenziviranje u toj oblasti.\nNikolić je istakao da Srbija ima odličnu poziciju i povoljne uslove za investitore i dodao da je naša država uspela da uspostavi sistem usklađen sa evropskim standardima za veoma kratko vreme. Takođe je naglasio važnost intenziviranja saradnje dvaju parlamenata i međusobnih poseta.\nOn je čestitao predsedniku Džakupovu jubilarnu dvadesetogodišnjicu Ustava Republike Kazahstan.\nPredsednik Donjeg doma Parlamenta Republike Kazahstan Kabul Džakupov istakao je da je Srbija značajan i perspektivan partner Kazahstana u Evropi, a tome je, dodao je, doprineo susret dvojice predsednika, kao i potpisani bilateralni sporazumi.\nDžakupov je naglasio da je u toku osnivanje grupe prijateljstava, što je naš parlament već učinio.


Gorenje četka za kosu HSB01PR aparat za kosu cena, cene Srbija, prodaja Beograd Novi Sad Niš\nGorenje četka za kosu HSB01PR aparat za kosu cene\nBeurer HT60, keramička styler za kosu\nEPonuda nije internet prodavnica već Vam omogućava da brzo i lako nađete Gorenje četka za kosu HSB01PR aparat za kosu po najjeftinijoj ceni. Naš cilj je da kupci budu što bolje informisani o ponudi Gorenje aparat za kosu četka za kosu HSB01PR na tržištu Srbije. Vrlo lako nalazite željeni proizvod za kategoriju Aparati za kosu cene, ne morate da lutate od sajta do sajta za Gorenje Aparati za kosu, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Gorenje četka za kosu HSB01PR aparat za kosu sa PRODAVCEM. EPonuda ne može da garantuje potpunu tačnost specifikacije i slika za Gorenje četka za kosu HSB01PR aparat za kosu. Pre kupovine, podatke za Gorenje aparat za kosu četka za kosu HSB01PR proverite na sajtu PROIZVOĐAČA.


Klinton: Teroristi da plate najvišu kaznu za ono što su uradili SAD\nAmerička državna sekretarka, Hilari Klinton, pozdravila je odluku sekretara za pravosuđe, Erika Holdera da se petorici optuženih za terorističke napade 11. septembra 2001, sudi u federalnom civilnom sudu u Njujorku.\nOna je u intervjuu za TV mrežu ABC rekla da neće da dovodi u pitanje Holderovu odluku i dodala da je njen cilj da glavni organizatori napada plate najvišu kaznu za ono što su uradili Sjedinjenim Državama.\nHolder je prošle nedelje rekao da planira da Kalida Šeika Mohameda - koji je sam izjavio da je glavni organizator terorističkih napada - i četvoricu drugih, izvede pred sud, koji se nalazi u zgradi samo nekoliko blokova od mesta na kome su nekada stajale Kule bliznakinje Svetskog trgovinskog centra. Sekretar za pravosuđe je takodje rekao da namerava da traži smrtnu kaznu za sve optužene.\nRepublikanci i drugi koji se protive ovoj odluci, smatraju da bi prebacivanje slučajeva u američki sud iz vojnog zatvora u zalivu Gvantanamo na Kubi, moglo da obezbedi neka zakonska prava osuđenima, koji to svakako ne zaslužuju.\nHolder objašnjava da je odluka deo većeg procesa, odnosno zatvaranja zatvora u zalivu Gvantanamo.\nObamina administracija planira da osumnjičene teroriste iz Gvantanama smesti sa federalnim optuženicima u skoro prazan zatvor u državi Ilinois koji ima 1.600 ćelija. Zvaničnici navode da će federalne vlasti najverovatnije kupiti zatvor, Tomson, koji se nalazi na 220 kilometara zapadno od Čikaga.


Poreska uprava RS edukuje učenike o važnosti plaćanja poreza\nFoto: N.N. | Poreska uprava RS edukuje učenike o važnosti plaćanja poreza\nLjiljana Radić 26.11.2017 19:29\nBANJALUKA - Poreska uprava RS započela je edukaciju učenika mašinskih, tehničkih i trgovačkih škola u RS, s ciljem prezentacije važnosti plaćanja poreza, značaja poreskog sistema i koristi koje iz toga proizlaze.\n"U okviru edukacija učenici srednjih škola se informišu o poreskim propisima, formiranju i načinu rada Poreske uprave, poreskom sistemu RS, odnosno postojećim porezima, postupcima, uslovima i načinu plaćanja poreskih obaveza, te pravima i obavezama poreskih obveznika", saopšteno je juče iz Poreske uprave RS.\nPrethodnih dana u prostorijama područnih centara Poreske uprave upriličene su jednočasovne edukacije za učenike srednjih škola u Istočnom Sarajevu i Trebinju, dok je za danas planirana edukacija srednjoškolaca iz Doboja.\n"Ove aktivnosti će predstavnici Poreske uprave u narednom periodu organizovati i u drugim područnim centrima Uprave, pa će naredna edukacija učenika srednjih škola biti 29. novembra u Područnom centru Banjaluka, a nakon toga i u Zvorniki i Bijeljina", navodi se u saopštenju.\nKako navode, Poreska uprava ovim aktivnostima nastoji da utiče na svijest građana da se plaćanjem poreza jača RS u svim segmentima.\nDanijela Kostić, direktorica Srednjoškolskog centra "Nikola Tesla" u Kotor Varošu, kaže da još nije upoznata s tim, ali da su one svakako korisne.\n"Predavanje zvuči veoma interesantno, posebno za zanimanja koja se obrazuju za ekonomske tehničare. Ako uzmete u obzir naše generacije koje nisu imale priliku da se upoznaju s tim poreskih sistemom, još ne znamo kakva su naša prava i obaveze", rekla je Kostićeva. Ističe da većina ljudi ne zna ni koja su im prava kao građanima, zbog čega je veoma važno da se već u školskom uzrastu mladi s tim upoznaju.\nLjuban Bajić, predsjednik Aktiva direktora banjalučkih srednjih škola, rekao je da još nemaju takvu informaciju, te da očekuje da će mu tokom sedmice biti dostavljeno na koji način će se vršiti edukacija đaka.\nPoreska uprava RS Edukacija Porezi


Senad Karabegović podnio ostavku, Ismir Brkić vršilac dužnosti predsjednika RK Maglaj - sport1.ba\n09.01.2018 u 14:24\n- Na sastanku Upravnog odbora je imenovana i Komisija koja će obaviti razgovore sa kandidatima za trenera seniorske ekipe, a o njegovom izboru javnost će biti upoznata u narednim danima. Rukometni klub i dalje funkcioniše i radi u normalnim okolnostima i ograđuje se od bilo kakvih negativnih komentara štetnih po klub. Također, odbacujemo sve špekulacije, koje su se pojavile ovih dana u javnosti, a vezane su za uplitanje politike u klub, takvog renomea kakav je RK „Maglaj“. On nikada nije bio, niti će ikada biti instrument bilo koje političke opcije - stoji u šturom saopćenju objavljenom na zvaničnoj facebook stranici RK Maglaj.\nMahmut Obralić: Zadovoljan sam prikazanim, ovakvom igrom možemo napraviti puno\nTrener RK Maglaj nije krio zadovoljstvo nakon pobjede protiv Dervente\n(FOTO) Maglaj pobjedom startao u novu sezonu, Omerović i Omahić predvodili domaće do trijumfa\nRukometaši Maglaja večeras su na otvaranju Premijer lige Bosne i Hercegovine na domaćem parketu savladali Derventu rezultatom 33:25.\nKonjuh savladao Maglaj u Živinicama\nKonjuh je večeras u okviru desetog kola rukometne Premijer lige slavio protiv Maglaja rezultatom 28:22.


Grupa senatora postigla dogovor o novom zakonu - Aktuelnosti US\nGrupa senatora iz obe stranke postigla je dogovor o novom zakonu kojim se uvodi stroža kontrola kupovine i posedovanja oružja, što znači da bi Senat potencijalno mogao da ga usvoji do kraja nedelje. Grupa senatora je krenula u izradu strožeg propisa nakon masovnih ubistava u Bafalu i Teksasu.\nZakon predviđa temeljnije bezbednosne provere za najmlađe kupce oružja, strože uslove za prodavce oružja i više novca za savezne države i lokalne vlasti koje treba da poboljšaju bezbednost u školama i lečenje mentalnih problema.\nLider demokratske većine Čak Šumer snažno je podržao ovaj dvostranački zakonski predlog, a i lider republikanaca Mič Mekonel dao je svoj glas i ocenio da je reč o „zdravorazumskom skupu mera koji će učiniti oružane incidente manje verovatnim, dok istovremeno štiti pravo građana da poseduju i nose oružje“.\nNacionalno udruženje vlasnika oružja (NRA), koje se decenijama protivi promeni zakona, saopštilo je da zakonski predlog „čini jako malo da se istinski izbori sa oružanim nasiljem, dok ograničava slobodu posedovanja i nošenja oružja datu Drugim amandmanom“.\nDa bi ovaj predlog stupio na snagu, potrebno je da ga osim Senata usvoji i Predstavnički dom – gde se očekuje protivljenje republikanske manjine.\nTags: AmerikademokrateoruzjerepublikanciSenatzakon o oruzju\nBiden traži od Kongresa da privremeno ukine porez na gorivo zbog rekordnih cena\nČikago: Besplatan ulaz u brojne muzeje tokom leta


Uz pomoć Svetske banke: Za male poljoprivrednike do 25.000 evra - 24sedam Uz pomoć Svetske banke: Za male poljoprivrednike do 25.000 evra - 24sedam\nUz pomoć Svetske banke: Za male poljoprivrednike do 25.000 evra\nBespovratna podrška za poljoprivredu u programu Svetske banke i Ministarstva poljopriverde\nNovi vid podrške biće avansno isplaćen poljoprivrednicima koji budu ispunili kriterijume a maksimalni iznos koji može jedno gazdinstvo da dobije bespovratno je 25.000 evra. Firme moći da računaju i na 200.000 evra.\nPrvi poziv je upravo objavljen dok će naredna dva biti u julu i oktobru. Kako je ranije najavio ministar Branislav Nedimović sredstva će biti plasirana kroz šemu 50-40-10 odnosno korisnici će moći da dobiju bespovratna sredstva u iznosu do 50 odsto od ukupne vrednosti investicije dok će 40 odsto finansirati iz kredita kod banaka koje su učesnice projekta a svega 10 odsto sopstvenog novca proizvođači će dati u startu kao sopstveno učešće.\nIgra sa bilansima berzi: Bitkoin izbrisao 260 milijardi dolara\nProjekat konkurentne poljoprivrede u Srbiji“ je zajednička inicijativa Ministarstva poljoprivrede, šumarstva i vodoprivrede i Svetske banke i trajaće tri godine. Ukupna vrednost projekta će biti oko 38 miliona dolara.\nBokserski spektakl: Najbolji kreću u borbu za Beogradskog pobednika


M. D. 10. novembra 2015. 09:06\nPremijer Srbije Aleksandar Vučić izjavio je da „kod nekih postoji velika potreba da vlada ne bude jaka i snažna“, a da se pojedinim inostranim službama zamerio što štiti slobodu i nezavisnost i što Srbija nije vazalna zemlja.\nVučić je gostujući u emisiji „Ćirilica“ na TV Hepi rekao da mu, od kada je formirana vlada, mnogi iz različitih motiva i razloga „odbrojavaju dane“ i da su odmah krenule neverovatne priče.\nPočele su i priče o gašenju medija, rekao je Vučić i naveo da je video da mnogima u svetu zapravo nije bilo stalo do stabilnosti, pa ni previše do ljudskih prava i sloboda, „već da se pronađe oruđe i oružje za udaranje po Vladi Srbije“.\n„Moj greh je bio od početka što nisam dao da tuku neistinama po vladi“, rekao je Vučić i dodao da je onda usledila hajka i kampanja u vezi sa helikopterom, gde je svakoga dana nešto novo izmišljano pa, kako je rekao, tobožnji grafit „Smrt Pajtiću“ koji je pisao štab DS-a sa ciljem da se pošalje poruka da u Srbiji nema političkih sloboda…\nUsledila je afera „prisluškivanje“ gde niko nije došao da proveri da li je prisluškivan razgovor, jer znaju da nije, pa se krenulo u novi napad da je reketirana Lidija Udovički, ispričao je Vučić.\n„Polaze od sebe, znaju kakvi su lopovi i prevaranti, reketaši… i hoće to i drugome da zalepe“, rekao je premijer i ukazao najpre na priče o 24 stana u Bugarskoj gradonačelnika Beograda Siniše Malog, da bi se onda pričalo o jednom stanu.\n„Hteli su da kažu – sve oko mene lopovi i kriminalci i zamislite to govore i Miškovićeve sluge i satrapi najgorih lopova u Srbiji, najbliži satrapi oni koji su ojadili ovu zemlju“ rekao je premijer.\nVučić je dodao da je uvek spreman da ode na, kako je rekao, svačiji detektor laži, da nikada neće da beži iz zemlje, da je uvek spreman da im „stane na crtu“, da izađe na izbore, odgovara za sve…\n„Kada izgubi izbore neću da se sklanjam odavde i neću da bežim od bilo koga, jer ću da radim svaki dan do kraja mog mandata… Nema veće časti, ljubavi, obaveze nego da radite za svoju Srbiju, a lopovima koji dižu glavu i koji misle da će poštene ljude da nazivaju lopovima… to neću da dozvolim“, rekao je Vučić.\nPremijer je rekao da je uveren da će se u narednim danima i nedeljama videti i prve pravosnažne presude i dodao da „ne može Miškovićev proces da traje doveka“.\n„Ja sam ovde, da bežim neću, obračunaću se sa vama lopovi i kriminalci i pobedićemo vas“, poručio je Vučić.\nVučić je dodao i da mu „mnogi odbrojavaju dane po raznim osnovama, koliko je teško bolestan, kada će da izabere naslednika“…i da to sluša već tri – četiri meseca.\nNa pitanje kome se zamerio, Vučić je rekao da se zamerio nekima i pojedinim inostranim službama zato što štiti slobodu i nezavisnost Srbije, što Srbija danas nije vazalna zemlja, što ima svoje „ja“, ume da brani i štiti svoje interese, ume da brani interese srpskog naroda i zato što neće da služi tuđim, već samo interesima svoga naroda.\n„Ali, pre svega zato što niko ne želi da trpi jakog lidera u jednom maloj zemlji koji će, po nečijem gledanju, morati mnogo toga da pušta i popušta u budućnosti. Zato je bolje da to bude neko slab, neki potrčko koga će moći da promene kad hoće i kao u lutkarskom pozorištu da mu menjaju poziciju“, rekao je Vučić.\nPremijer je naglasio da će se onoliko koliko može boriti za svoju zemlju…\n„Ja sam Srbin koji radi za Srbiju i ne radi ni za koga drugog“, zaključio je Vučić.


» Sve više urgencija za volontiranje na Nišvilu\nRomska zajednica i borba sa COVID-19 u Srbiji\nSve više urgencija za volontiranje na Nišvilu\nU neposrednom ćaskanju uz kafu sa pokretačem programa volontiranja na Nišvillu, Marjanom Docom Cvetkovićem, Nišlije su u EU info kutku Niš saznale zašto je volontiranje korisno za mlade, kako je ova oblast zakonski regulisana i da li je reč o pukom radu bez para ili nečemu mnogo značajnijem.\nU razgovoru sa mladim Nišlijama, Cvetković se prisećao svojih volonterskih početaka na beogradskoj Univerzijadi. ,,Sve nedostatke koje sam uočio pri volontiranju na Univerzijadi sam se trudio da prevaziđem kroz Nišvil. Interesantno je kako pre priče sa Nišvilom uopšte nisam slušao džez, da bih se kroz rad na ovom festivalu toliko zainteresovao za tu vrstu muzike da sam počeo da je izučavam’’, prisetio se Doca. On je ponosan što je volonterizam na Nišvilu zaživeo već posle prve godine i u šali kaže da se ,,danas više urgira za volontiranje na ovom festivalu nego za karte i propusnice’’.\nDa je i privreda ozbiljno shvatila volontersku priču Nišvila govori to da je 2010. budžet za volontere bio tek 300.000 dinara dok danas više od 20 ozbiljnih sponzora pomaže Nišvil volontere.\nOkupljeni u niškom EU info kutku su saznali i da je ugovor neophodan samo za dugoročno volontiranje, kao i da bi novi Zakon o volontiranju koji se očekuje do kraja godine trebalo da uvede savremene standarde u ovu oblast.\nPozdravljajući prisutne, menadžerka EU info kutka Niš Danijela Vučić je izrazila nadu da će se saradnja sa mladima nastaviti i po pitanju studentskih razmena sa zemljama EU i mogućnostima školovanja i profesionalnog usavršavanja na području Evropske unije.\nOvo je bila prva u nizu ,,Kafa sa…’’ u EU info kutku Niš. U planu je da se ovakva kafenisanja održavaju jednom mesečno sa ljudima interesantnih biografija.\n„Sve dugine boje“ u EU info kutku Niš\nDrugi i drugost u tradiciji Zapada i Istoka


Predsednik opštine Aleksinac potpisao je ugovor sa Delegacijom Evropske unije u ponedeljak, 24. marta 2014. godine, a za implementaciju projekta zadužena je Opštinska uprava opštine Aleksinac. Projekat će trajati 12 meseci od dana potpisivanja ugovora.\nProjektom će biti obuhvaćen popis svojine na 1074 parcela, od ukupno nešto manje od 10 000 parcela u ove dve opštine. U prioritete spadaju objekti od javnog značaja, poljoprivredno i građevinsko zemljište, komunalna infrastruktura itd.\nTakođe, ovim projektom predviđeno je i uvođenje GIS-a - Geografskog informacionog sistema, koji se koristi u svrhu upravljanja resursima i imovinom, planiranja razvoja, prostornog planiranja, kartografije i planiranja infrastrukture. GIS se često koristi i za potrebe marketinškog istraživanja, u geologiji, građevinarstvu, ali i u svim oblastima koje koriste podatke vezane za karte. Na taj način, formiraće se operativni i svrsishodni sistem, koji bi omogućio jednostavno pristupanje podacima iz usvojenih urbanističkih i drugih planova.\nDonošenjem Zakona o javnoj svojini, u septembru 2011. godine, stekli su se uslovi da lokalne samouprave dobiju vlasništvo nad imovinom i uspostave upravljanje nad njom u najboljem interesu cele lokalne zajednice. Početna iskustva u primeni ovog zakona su raznolika, ali opšte je mišljenje da taj proces usporava niz teškoća koje su posledica nedovoljne usklađenosti unutar pravnog okvira, neprilagođene organizacije i manjka stručnih kapaciteta. Poseban problem predstavlja popis imovine i uspostavljanje baze podataka, što je uslov za sve dalje aktivnosti u cilju efikasnog i delotvornog upravljanja imovinom.\nDobijanje vlasništva nad imovinom opštinama omogućava održavanje i stvaranje nove vrednosti kroz optimalno povećanje prihoda, kontrolu rashoda, upravljanje rizicima, poštovanje zakona, podzakonskih propisa i akata nadležnih organa jedinica lokalnih samouprava, kao i kroz fizičko održavanje imovine. Primeri zemalja u regionu pokazuju da strateško upravljanje imovinom utiče na povećanje prihoda budžeta lokalne samouprave od 8% pa čak do 25%.\nSavremeni pristupi u upravljanju imovinom lokalne samouprave treba da omoguće ostvarenje određenih, unapred postavljenih ciljeva, kao što su:\nveći prihodi budžeta;\nmanji rashodi budžeta;\nmogućnost umanjenja stopa lokalnih poreza i naknada, što može da bude podsticaj lokalnom ekonomskom razvoju;\nveća odgovornost i transparentnost lokalne samouprave u upravljanju imovinom;\nunapređenje uslova za investiranje i poslovanje – niži troškovi investiranja i poslovanja;\nbolji ekonomski uslovi za privatne preduzetnike koji koriste imovinu lokalne samouprave;\nbrži lokalni ekonomski razvoj i povećana konkurencija.


BiH priznala Evropskoj komisiji: Nismo ispunili preporuke za reformu javne uprave - USKinfo.ba\nBiH priznala Evropskoj komisiji: Nismo ispunili preporuke za reformu javne uprave\nObjavljeno na dan 12.02.2019 - 15:16 | Izvor: USKinfo.ba | klix.ba\nBosna i Hercegovina danas je obavijestila Evropsku komisiju da još uvijek nije ispoštovala njene ranije preporuke u vezi sa usvajanjem inovirane strategije za reformu javne uprave potvrdio je za Fenu državni koordinator za reformu javne uprave Dragan Ćuzulan.\nPodsjetio je da su dokument iz te oblasti podržali Vijeće ministara, Vlada Federacije BiH i Vlada Brčko distrikta BiH, ali da bi bio finalizovan potrebno je da ga usvoje svi nivoi vlasti, odnosno Vlada Republike Srpske.\n"Nažalost, podrška usvajanju ovog dokumenta u Vladi RS-a je izostala, s tim da ohrabruje najava da bi Vlada RS-a mogla usvojiti strateški okvir u narednih nekoliko sedmica", rekao je Ćuzulan, u pauzi trećeg sastanka Posebne skupštine za reformu javne uprave između Evropske unije i Bosne i Hercegovine, koji je u organizaciji Direkcije za evropske integracije BiH održan danas u Banjoj Luci.\nZbog neusvajanja strateškog okvira za period 2018.-2022. godina onemogućena je, kaže, priprema zajedničkog akcionog plana za provođenje reforme javne uprave.\nDodao je i da iz sličnih razloga ne funkcioniše Fond za reformu javne uprave, iz kojeg se finansiraju zajednički projekti institucija te da se kasni u realizaciji sredstava iz IPA fondova.\n"Sve zemlje u regionu su već usvojile ovu strategiju i rade akcione planove te povlače određena sredstva iz IPA fondova, primjera radi Srbija ima 90 miliona eura direktne budžetske podrške, a Crna Gora 40 miliona eura", istakao je Ćuzulan.\nIstovremeno, dodao je, kasni i reforma upravljanja javnim finansijama, a i u toj oblasti Vlada RS-a nije usvojila predviđenu strategiju, za razliku od drugih nivoa vlasti.\n"Tek kada se pridobije saglasnost iz RS-a, trebalo bi da se pristupi cjelodržavnoj strategiji upravljanja javnim finansijama", rekao je Ćuzulan i dodao da su iz RS-a najavili da bi taj posao trebalo da završe u roku od šest mjeseci.\n"Reforma javne uprave omogućava efikasno provođenje zakona, na dokazima zasnovane javne politike, stvaranje transparentne, korisnicima orjentisane i depolitizovane i profesionalne javne uprave", rekao je Ćuzulan i dodao da građani, investitori i poslovna zajednica u BiH predugo čekaju da uprava postane efikasnija, otvorenija, da ima efikasnije procedure i da im omogući obavljanje usluga elektronskim putem.\nEvropska komisija Javna uprava\nMagazinović pisao novoj šefici izvršne vlasti EU: Urazumite hrvatske lidere


Jesen sa Allied Telesisom - Domino Magazin\nNaslovna IT Jesen sa Allied Telesisom\nJesen sa Allied Telesisom\nKompanija Allied Telesis je za predstojeće jesenje dane pripremila niz edukativnih programa, radionica i kurseva u cilju edukovanja svojih poslovnih partnera i IT stručnjaka u Srbiji i regionu. Radionice su besplatnog tipa i otvorene su apsolutno za sve profesionalce i poznavaoce mrežnih tehnologija, dok se kursevi plaćaju i traju od dva do tri radna dana.\n“Znanje i usavršavanje je ključ uspeha u današnjem poslovnom okruženju, a Japanska kompanija Allied Telesis je pripremila niz interesantnih i različitih aktivnosti u cilju što kvalitetnije pripreme za izazove koji predstoje Srbiji i okruženju – izjavio je Ivan Mladenović Allied Telesis Country Manager za region Balkana”.\nRadionice se održavaju u profesionalnoj Allied Telesis laboratoriji u grupama od maksimalno 8 osoba sa trajanjem od 4 sata. Na svakoj radionici se obrađuje posebna oblast i obrađene tehnologije se praktično implementiraju na Allied Telesis opremi koja je dostupna svakom polazniku. Koncept radionica je takav da svi polaznici aktivno učestvuju u konfiguraciji i radu pa se očekuje da poseduju izvesno osnovno predznanje o mrežnim tehnologijama.\nKursevi su organizovani po principu intenzivnih “boot camp” treninga sa radom na mrežnoj opremi koja obuhvata više od 50% vremena. Kursevi\nsu tako osmišljeni da polaznika pripreme za samostalan rad na projektima implementacije mrežnih rešenja i rešavanju najrazličitijih mrežnih problema na terenu.\nViše o načinu prijavljivanja za Allied Telesis radionice možete saznati na ovom link-u\nViše o načinu prijavljivanja za Allied Telesis kurseve možete saznati na ovim link-ovima: link 1 i link 2\nPrethodni članakSony Xperia M2 Aqua\nSledeći članakOve namirnice se kvare brže nego što ste mislili\nŽelite svoju online prodavnicu? Evo odakle krenuti\nEvo u kojim zemljama je najbrži internet


EE POSAO\nUNOS PONUDE ZA POSAO - INŽENJER ELEKTROENERGETIKE\nAko vam je potreban elektroinženjer sa smera energetika, oglas za posao možete postaviti, besplatno, ovde na sajtu elektroenergetika.info. Na ovom sajtu prenosimo oglase za elektroenergetičare već 14 godina i preneli smo preko 2000 oglasa. Zato elektroenergetičari posećuju ovaj sajt, naročito stranicu za poslove.\nOglas je veoma lako uneti i neće vam trebati više od 5 minuta. Na slici sa desne strane možete videti formular za unos, popunite informacije o oglasu za elektro inženjera sa smera energetika. Imate opcije da pregledate oglas i da ga objavite. Kada popunite formular i kliknete na dugme OBJAVI OGLAS, oglas će biti upisan u našu bazu i mi ćemo vam poslati verifikacioni email da bi vi potvrdili prijavljenu email adresu.\nZa dobijanje prijava na oglas, možete koristiti email adresu, koju ste prijavili, ili link prema vašem sajtu na kome je oglas objavljen. Opciono možete upisati telefon na koji kandidati mogu da vas pozovu za dodatne informacije. Preporučujemo da email adresa bude sa vašeg sajta i tada verifikacija će biti prosta. Ako je email adresa sa email provajdera, razmenićemo više emailova, da ne bi dozvolili postavljanje lažnog oglasa i tako obmanjivali posetioce našeg sajta.\nFORMULAR ZA UNOS PONUDE ZA POSAO


ŠAROVIĆ: Odustanite od javnih nabavki, novac usmjerite u zdravstvo - Opcija\nŠAROVIĆ: Odustanite od javnih nabavki, novac usmjerite u zdravstvo\n23-03-2020 Pocetna, Politika, Srpska\n„Posljednje mjere Vlade Republike Srpske za reprogramiranje kredita i odlaganje plaćanja poreskih obaveza, nisu dovoljne privredi i neće zaustaviti ekonomsko posustajanje i skoro izvjestan pad javnih prihoda“, istakao je predsjednik Srpske demokratske stranke Mirko Šarović.\nOn je kazao da za borbu protiv epidemije korona virusa u našoj zemlji treba obezbijediti mnogo novca, koji može da dođe ne samo iz kredita, već prije svega iz domaćih privrednih aktivnosti.\nŠarović je upozorio da ako se to ne desi, u opasnosti smo da pukne cijeli zdravstveni sektor, kao što se to već desilo u nekim zemljama, ekonomski mnogo jačim od nas.\nDragojević-Stojić: Kriza pokazala sve manjkavosti zdravstvenog sistema\nEpidemija korona virusa pokazala je manjkavosti našeg zdravstvenog sistema. U svijetu postoje protokoli, preporuke za terapiju i tretman… Ali u Republici Srpskoj određeni broj zdravstvenih ustanova uopšte nema ni infektologa, epidemiologa – istakla je danas dr Maja Dragojević-Stojić, član Predsjedništva SDS.\n«Nemamo timove, organizovane službe, dovoljan broj respiratora. Imamo manjak intenzivne njege, na šta je trebalo mnogo ranije misliti. Nama ne znače kreveti bez adekvatne opreme, edukovanog kadra, neophodne terapije, treba nam adekvatna intenzivna njega! Nepripremljeni čekamo na ono što će nam stići», kazala je Dragojević-Stojić.\nOna je naglasila da je Covid 19 napravio veliki pritisak na zdravstveni sistem, da se broj kreveta u intenzivnim njegama morao drastično povećati i da će najteži pacijenti kojih je 5-15% morati provesti na respiratoru i do dvije nedelje jer je oporavak spor.\n“Najavili su i nabavku određenog broja pokretnih respiratora, ali oni služe samo za transport pacijenata i nisu adekvatno rešenje. Veliki problem je broj potrebnih testova, koje već sad nemamo u određenim zdravstvenim ustanovama”, istakla je dr Maja Dtagojević-Stojić.\nČlan Predsjedništva SDS je kazala da uskoro neće ni Banja Luka imati dovoljan kapacitet da primi i liječi sve naše pacijente.\n«Potrebna je reorganizacija cijelog zdravstvenog sistema, ne smemo više dozvoliti da nas ovako teška stanja dočekaju nespremnim», zaključila je Maja Dragojević-Stojić.


Moskovski Šeremetjevo proglašen je najtačnijim aerodromom u Evropi\nPOČETNA » Najnoviji članci vijesti » aerodrom » Moskovski Šeremetjevo proglašen je najtačnijim aerodromom u Evropi\nAirlines • aerodrom • Najnovije evropske vijesti • Najnovije međunarodne vijesti • Najnovije vijesti o putovanjima • Poslovna putovanja • vijesti • odgovoran • Najnovije vijesti iz Rusije • turizam • transport • Ažuriranje odredišta putovanja • Travel Wire vijesti\nŠeremetjevo je bio prvi aerodrom u Rusiji koji je razvio i implementirao sistem zajedničkog odlučivanja sa avioprevoznicima, koristeći vlastitu inovativnu bazu podataka Synchron.\nŠeremetjevo je među 5 najboljih aerodromskih čvorišta u Evropi.\nŠeremetjevo je najveći ruski aerodrom u smislu putničkog i teretnog prometa.\nŠeremetjevo je 2020. opsluživalo 19 miliona 784 hiljade putnika.\nMoskovski Međunarodni aerodrom Šeremetjevo bio je priznat kao najtačniji aerodrom u Evropi i drugi najtačniji aerodrom na svijetu u kategoriji globalnih aerodroma.\nZahvaljujući efikasnoj saradnji između aerodroma, aviokompanija i agencija za kontrolu zračnog prometa, aerodrom Šeremetjevo zadržao je visoke kapacitete i osigurao visoku razinu točnosti letova. Šeremetjevo je bio prvi aerodrom u Rusiji koji je razvio i implementirao sistem zajedničkog odlučivanja sa avioprevoznicima, koristeći vlastitu inovativnu bazu podataka Synchron.\nNajtačniji avioprevoznici u Šeremetjevu u maju i junu 2021. godine, na osnovu slijetanja, odlazaka sa parkirališta i polijetanja, bili su:\nRuske avio kompanije:\nEvropske aviokompanije sa više od 200 putničkih letova:\nEvropske aviokompanije s manje od 200 putničkih letova:\nAvio -kompanije sa više od 500 teretnih letova:\nAvio -kompanije sa manje od 500 teretnih letova:


Republika / Sve mogućnosti da se leči u Srbiji su iscrpljene! Udružimo se, Davidu (9) je potrebna naša pomoć\nDavid Radovanović čeka na našu pomoć\n- Malom Davidu je u martu 2018. godine dijagnostikovan tumor moždanog stabla, bez mogućnosti operacije. Na Institutu za onkologiju i radiologiju Srbije u Beogradu sprovedena je terapija zračenjem od marta do maja 2018. Nakon te terapije David se odmah vratio u školu i živeo normalno, uz izbegavanje veće fizičke aktivnosti i izloženosti suncu. Terapiju je dobro podneo, i fizički i psihički. Zna ponekad da bude razdražljiv i da burno reaguje, ali manje – više takav karakter je imao i pre bolesti - kaže Davidov otac Nenad radovanović.\nMeđutim, pre mesec dana, roditelji su primetili da David neobično govori ("kroz nos"), a već nakon nekoliko dana počeo je da pokazuje teškoće u kretanju. Otišli su na hitan pregled u Klinički centar Srbije, a snimak skenerom pokazao je da je došlo do uvećanja tumora. Lekari primenjuju terapiju deksazonom i manitolom, kako bi poboljšali trenutno stanje, ali nije bilo pomaka.\nDavidovo stanje se pogoršava, tako da on sada leži već 20-ak dana, ne može samostalnog da sedi, niti da hoda, otežano (nerazumljivo) govori, ima povremene grčeve u levoj ruci i nozi, povremeno i problem sa gutanjem.\nSvoju solidarnost sa onima kojima je sada svaka pomoć dobrodošla, možemo da iskažemo, ili lično u računovodstvu škole "Popinski borci“ od 9 do 14 časova, ili uplatom na tekuće račune (kod Uni Credit banke) Nenada Radovanovića, Davidovog oca.\nBrojevi računa na koje možete pružiti potrebnu pomoć Davidu:\nDinarski račun: 170 - 0010177696000 - 05\nSrbija Bolest Vrnjačka Banja Kuba Humanitarna akcija Humanitarna pomoć tumor na mozgu Lečenje dece David Radovanović


O višku zaposlenih u Upravi prihoda i za katastar i državnu imovinu tek nakon sistematizacije – Portal Herceg Novi\nO višku zaposlenih…\nO višku zaposlenih u Upravi prihoda i za katastar i državnu imovinu tek nakon sistematizacije\nIz Sindikata uprave i pravosuđa kazali su da očekuju da će se spajanjem i ukidanjem pojedinih državnih organa, odnosno ministarstava i uprava, pojaviti višak zaposlenih. Taj sindikat će tražiti da, u slučaju pojave tehnološkog viška, prekobrojnima budu isplaćene veće otpremnine od onih koje su bile predviđene prethodnih godina, piše Pobjeda.\nIzmjenama Uredbe o organizaciji i načinu rada državne uprave, koja je stupila na snagu 5. januara, izvršena je promjena u organizaciji jednog broja organa u sistemu državne uprave, tako što su Poreska i uprave za igre na sreću, nekretnine i imovinu ukinute kao organi, dok su osnovane dvije nove – prihoda i za katastar i državnu imovinu.\nIz Ministarstva javne uprave su kazali da se o eventualnom višku zaposlenih može govoriti tek po donošenju pravilnika uprava prihoda i za katastar i državnu imovinu, kojima će se utvrditi nova unutrašnja organizacija i sistematizacija poslova novoosnovanih organa.\n“U toku procesa mapiranja i izrade pravilnika vodićemo se pravilnim korišćenjem potencijala zaposlenih, vodeći računa o svakom pojedincu i tako efikasno doprinositi ciljevima rada Vlade i potrebama crnogorskog društva”, rekli su iz Ministarstva.\nS obzirom na to da je do formiranja novih organa došlo spajanjem postojećih, prelaznim režimom je propisano da će se u roku od 30 dana od stupanja na snagu uredbe, preuzeti svi državni službenici i namještenici koji su obavljali preuzete poslove u ranijim upravama.\n“To znači da zaposleni nastavljaju sa radom sve do donošenja novih rješenja po unutrašnjoj organizaciji uprava prihoda i za katastar i državnu imovinu. Pored navedenog, obezbijeđena je zaštita i onih zaposlenih koji ne budu raspoređeni po novom pravilniku, imajući u vidu da se oni, u skladu sa Zakonom o državnim službenicima i namještenicima, stavljaju na raspolaganje organu za upravljanje kadrom i da ostvaruju pravo na naknadu zarade najduže šest mjeseci od stavljanja na raspolaganje”, saopštili su iz Ministarstva.\nNa pitanje što je bio razlog za ukidanje i spajanje pojedinih organa uprave, kao i da li je bilo potrebe za tim, iz Ministarstva su odgovorili da je nesporna potreba za optimizacijom javne uprave i brižljivijim upravljanjem u organima uprave.\n“Upravo kroz ove organe kojima se servisiraju građani i privreda, moramo optimizacijom zaposlenih i pokretanjem novih procesa doći do novih standarda, kako u korišćenju ljudskih resursa, tako i u servisima koji su usmjereni ka potrebama građana”, objasnili su iz Ministarstva javne uprave.\nTags: sistematizacijaUprava za imovinuUprava za katastar i državnu imovinu


Određivanje potrebnih količina đubriva - Forum PSSS - PSSS\n20 okt 2013 13:01\t#28979 od Jerinić Svetlana\nOdređivanje potrebnih količina đubriva was created by Jerinić Svetlana\nUpotreba đubriva u biljnoj proizvodnji je važna i nezaobilazna mera. Međutim, u našoj zemlji većina proizvođača đubrenje obalja napamet, proizvoljno, na osnovu iskustva ili navika.\nPojedine kulture imaju specifičnosti u đubrenju. Ukoliko se radi o leguminozama, količina azota je vrelo mala, 30 do 60 kg/ha, dok se fosfor i kalijum normiraju kao za ostale useve. Takođe, suncokret se ne prporučuje da se đubri sa više od 50 kg/ha azota, dok se količina kalijuma smanjuje za 50 % od normirane.


Srbiju „zavio u crno“, Skariolo ga doveo u Virtus – Sport News Magazin\nNASLOVNA/KOŠARKA/EVROPA/Srbiju „zavio u crno“, Skariolo ga doveo u Virtus\nSrbiju „zavio u crno“, Skariolo ga doveo u Virtus\nItalijanski plejmejker Niko Manion novi je igrač Virtusa iz Bolonje i mogao bi da postane konkurent srpskom reprezentativcu Milošu Teodosiću na poziciji organizatora igre.\nNovi trener „Crnog V“ Serđo Skariolo bio je veoma zainteresovan za usluge mladog košarkaša.\nManion ima 20 godina, a ljubiteljima košarke u Srbiji ostao je u lošem sjećanju kada je u finalu kvalifikacionog turnira za Olimpijske igre u Beogradu ubacio 24 poena srspkoj reprezentaciji i ostavio je bez učešća na OI u Tokiju.\nKošarkaš je rođen u Sijeni, a odrastao je u državi Juta u SAD – izabran je kao 48. pik na NBA draftu 2020. godine. Prethodno je studirao na univerzutetu Arizona.\nTokom prve sezone nije uspio da se domogne značajne minutaže u povredama pogođenim Golden Stejt Voriorsima, pa je vrlo vjerovatno da će karijeru nastaviti u Evropi. Po objavljivanju njegovog odlaska u Italiju mnogo sreće mu je poželio doskorašnji saigrač iz redova „Ratnika“ Drejmond Grin i rekao da misli da je to najbolji potez za njegovu karijeru.\nNe navode se dužina trajanja ugovora, niti finansijski uslovi.\nNiko Manion Virtus\nNovi Pazar bez navijača u gostima do kraja sezone\n"Simons se ne javlja i ne dolazi na treninge, ne vraća se"\nJokić od koša do koša za pet sekundi VIDEO\nLoš skor Splita neće zavarati Igokeu “Pozivam publiku da nas podrži”\nNA RASPOLAGANJU PEŠIĆU Kalinić: Glup razlog oko nepozivanja na SP


Održani seminari sa suce, posmatrače suđenja i delegate Prve lige FBiH\nNogometni savez Federacije BiH u saradnji sa Komisijom za suce i suđenje i Komisijom za takmičenje 28., 29. i 30.07.2016. godine održao je redovne edukacione seminare za suce, posmatrače suđenja i delegate Prve lige FBiH.\nSvi seminari održani su u Sarajevu (hotel "Sunce" Vogošća) sa stručnim predavanjima članova Komisije za suce i suđenje NS FBiH, Komiteta/Odjela za suce i suđenje NS/FS BiH, stručnog tima Fakulteta za sport u Sarajevu, članova Komisije za takmičenje NS FBiH i Sekretarijata NS FBiH.\nSuci "A" i "B" liste fitness testove polagali su na osnovu najnovijih usvojenih UEFA normi na stadionu "Asim Ferhatović- Hase", a pod stručnim nadzorom tima Fakulteta za Sport.\nZa suce koji nisu zadovoljili na normamama ili nisu pristupili redovnom edukacionom seminaru NS Federacije BiH organizirat će ponovni seminar i fitness test.\nSva službena lica Prve lige FBiH (suci, posmatrači suđenja i delegati) dobili su smjernice i najnovija uputstva za obavljanje službene dužnosti na utakmicama Prve lige FBiH te spremno dočekuju takmičarsku sezonu 2016/2017.


Novi polet Evropske unije - European Western Balkans\nAutor EWB 29. 12. 2017. 11. 01. 2018.\nBEOGRAD – Godinu u kojoj je proslavljeno šest decenija od potpisivanja Rimskih ugovora i nastanka Evropskih zajednica obeležila je nesigurnost. Proslava značajnog evropskog jubileja odvijala se u mučnoj atmosferi usled još uvek prisutnih posledica oporavka od duge ekonomske krize, učestalih terorističkih napada i odsustva vizije o budućnosti Evropske unije.\nIpak, ni izbori, ni bregzit, ni razmimoilaženja sa istočnoevropskim članicama nisu ugrozili Evropsku uniju. Štaviše, projekat evropske integracije dobio je novi polet u 2017. godini.\nIzborni stampedo je krenuo u Holandiji i okončao se u španskoj provinciji Kataloniji. Obeležen je borbom između tradicionalnih i ekstremno desničarskih i populističkih partija. Rezultati su potvrdili da su tradicionalne političke partije u krizi, ali da većina građana podržava EU i da je na pomolu smena generacija među evropskim liderima.\nIzbor Emanuela Makrona za francuskog predsednika doneo je novi pozitivni impuls daljim evropskim integracijama. Njegovi predlozi o budućnosti Evropske unije idu u prilog dubljoj integraciji iako je sa Ujedinjenim Kraljevstvom započet suprotan proces – pregovori o napuštanju EU.\nPrva faza pregovora je počela marta meseca i okončana je nedavnim dogovorom koji se odnosi na: ispunjenje finansijskih obaveza UK prema EU do 2020. godine, regulisanje statusa građana EU u UK (i obrnuto), kao i status granice između dve Irske.\nParalalno sa bregzitom, unutar briselskih krugova vodila se bitka za odbranu vladavine prava, fundamentalne evropske vrednosti, koju je ugrozila aktuelna poljska vlada svojim kontroverznim reformama pravosuđa.\nEvropska komisija je prvi put aktivirala član 7 Lisabonskog ugovora suočivši Poljsku sa mogućnošću da ostane bez prava glasa u Savetu EU. U jeku ovih dešavanja u politici proširenja je došlo do kopernikanskog obrta.\nPoslednjim Junkerovim Govorom o stanju Unije u septembru, najavljeno je njeno proširenje u narednoj deceniji. Na ovaj način je razrešena misterija tzv. zamora proširenja i pružena nova prilika za ubrzanje procesa evropskih integracija Zapadnog Balkana. Posle godina neizvesnosti, prijem budućih članica EU je predviđen do 2025. godine, ukoliko se uspešno okonča proces socijalnih i ekonomskih reformi.\nSrbija, zajedno sa drugim državama zapadnog Balkana, nije mogla da poželi bolji novogodišnji poklon. Ne mogu se požaliti ni članice EU. Ekstremna desnica je zaustavljena, EU se nije raspala. Štaviše, nova generacija evropskih lidera na scenu je stupila sa vizijom čvršće integracije, prijema novih država članica i odlučnim stavom po pitanju odbrane evropskih vrednosti. Evropska unija je otvorila novo poglavlje svoje istorije.\nEPuSEvropska komisijaEvropska unijaFrancuskaHolandijaPoljska


Kočnica nije ustav, nego Visoki predstavnik\nPripremajući izvještaj Savjetu Evrope o funkcionisanju državnih institucija i ulozi Visokog predstavnika u BiH, predstavnici Venecijanske komisije kazali su vlastima u Banjoj Luci da BiH bez promjene ustava iz Dejtona nema mogućnost da bude primljena u Evropsku uniju. Zamjenik sekretara Venecijanske komisije, Tomas Markert:\n“Mi smatramo da postoji potreba da se izvrše ustavne promjene, jer u postojećem stanju BiH nije spremna da u potpunosti učestvuje u evropskim integracijama. Evropska unija želi imati jednog sagovornika u svojim pregovorima o stabilizaciji i pridruživanju i taj sagovornik mora biti država, sa svim ovlaštenjima. Mi nismo došli ovdje da bismo bilo šta nametali, jer da bi se vršile bilo kakve promjene, one moraju biti u skladu s dogovorom iz Dejtona i ništa ne može biti nametnuto izvana ili iz jednog entiteta drugom.”\nDejtonski ustav se može nadgrađivati s ciljem funkcionalnosti države, ali nije potrebna njegova potpuna promjena, stav je vlasti u RS-u. Predsjednik RS-a, Dragan Čavić:\n“Naše mišljenje je da inicijative za promjenu Ustava, u kojima je u principu i načinu bilo definisano potpuno odstupanje od entitetskog uređenja, da su to promašene političke inicijative koje ne mogu imati uspjeh i biti podržane od bilo kojeg političkog faktora u RS-u. I da je moguće graditi decentralizovanu zemlju na temeljnom entitetskom uređenju, a istovremeno graditi državnu funkcionalnost BiH. Primjera za to u Evropi ima jako mnogo.”\nKočnica daljem razvoju demokratije u BiH nije Ustav, već mandat Visokog predstavnika, tvrdi Čavić. Ako svi u BiH moraju da se pridržavaju evropskih konvencija o zaštiti ljudskih prava, onda to mora i Visoki predstavnik kao vrhovni autoritet:\n“Nijedna od preko 120 zemalja koje su ratifikovale i prihvatile ovu konvenciju ne mogu dozvoliti da se na njihovoj teritoriji bilo ko, pa i međunarodni autoritet, upušta u egzibicije kršenja konvencije. Takvoj zemlji nije mjesto u Savjetu Evrope. I ako se ova praksa u BiH nastavi, BiH više ne može biti članica Savjeta Evrope i mora da redefiniše svoju poziciju u evropskim okvirima, a to će biti veliki izazov za međunarodnu zajednicu.”\nČavić je potvrdio da je članovima Venecijanske komisije predao materijal kojim se potkrijepljuje kršenje ljudskih prava izabranih zvaničnika u RS-u odlukama Visokog predstavnika.


Regionalni portal privrednih registara - Računovodstvo AKTIVA sistem\nUpravni odbor Regionalnog portala privrednih regisatra, BIFIDEX, koji predstavlјa privredne registre iz Srbije, Albanije, Severne Makedonije, Republike Srpske (Bosna i Hercegovina) i Crne Gore, danas pokreće prvi set komercijalnih usluga.\nKao prva regionalna višejezična i interaktivna platforma privrednih registara, BIFIDEX sadrži podatke o 1,5 miliona kompanija i pravnih lica i više od 2 miliona fizičkih lica (vlasnici i direktori), koji su pretraživi u realnom vremenu.\nSledeći interesovanje korisnika, zajednički informacioni sistem automatski kreira usluge sa dodatom vrednošću. Početna paleta uklјučuje besplatne i komercijalne usluge iz Srbije, Albanije i Republike Srpske (Bosna i Hercegovina). Ovaj skup podataka omogućava pretraživanje 1.250.000 kompanija i 1.700.000 imenovanih fizičkih lica, te usluge “prati pravno i fizičko lice” (tzv. “watchdog”) i “pronađi partnera”, a biće proširen i uslugama “skraćeni i kompletan profil privrednog društva”, “klјučni pokazatelјi uspešnosti pravnih lica”, “povezana lica” (za privredna društva i fizička lica), kao i uslugom “uporedi privredna društva u više zemalјa”.\nBIFIDEX takođe omogućava besplatno pretraživanje podataka o 265.000 privrednih društava i 296.000 fizičkih lica iz privrednog registra Severne Makedonije, najavlјujući od juna 2021. godine i besplatno pretraživanje podataka o kompanijama i fizičkim lica iz crnogorskog privrednog registra.\nOvaj informacioni sistem će nastaviti da raste i širi se, a u narednim mesecima će uklјučivati više usluga i više zemalјa.\nPredsednica upravnog odbora BIFIDEX-a i generalna direktorka albanskog Nacionalnog poslovnog centra (“NBC”), gospođa Pranvera Fagu, izrazila je danas toplu zahvalnost Evropskoj banci za obnovu i razvoj (“EBRD”) na podršci u uspostavlјanju BIFIDEX-a, kao i Fondu za dobru upravu Vlade Ujedinjenog Kralјevstva (“UK GGF”), na finansiranju proširenja BIFIDEX-a dilјem regiona Zapadnog Balkana.


Podrška futsal reprezentaciji Srbije i iz Blaca\nsubota, 3. februar 2018. 10:54h\nFutsal reprezentacija Srbije učestvuje na Evropskom prvenstvu u Sloveniji, gde je već odigrala dve utakmice u A grupi i to sa Slovenijom 2 : 2 i Italijom 1 : 1 i sada čeka rasplet oko plasmana u četvrtfinale.\nNa svakom korako imaju podršku navijača iz svih krajeva Srbije i Evrope, a među mnogobrojnim ljubiteljima ove igre je i delegacija iz Blaca, na čelu sa predsednikom Fudbalskog saveza Topličkog okruga Milošem Vasiljevićem.\nIz ljubavi prema malom fudbalu i svojoj reprezanticiji kaže da su samoinicijativno krenuli kako bi bodrili reprezantaciju, a pre svih naše Prokupčane, Miodraga Aksentijevića i Nemanju Momčilovića.\nNa svakom koraku se oseća ta pozitivna atmosfera naših momaka I čast mi je da ovaj tim predvode dva momka iz Toplice. Aksentijević nije branio prvu utakmicu, ali je u drugoj pokazao zašto je prvi golman reprezentacije – rekao je Vasiljević.\nOn ističe da i pored svih obaveza i značaja utakmica koje predstoje, naši momci su našli vremena da se druže i da se vide sa svojim zemljacima.\nOčekuje da prođu u naredni krug, a sve zavisi od međusobnog duela između Slovenije i Italije koji se igra večeras od 20 : 45.\nKako Srbija može do četvrtfinala?\nU slučaju remija između Slovenije i Italije, otvara se nekoliko kombinacija. Ako bude 0:0, Srbija bi bila prva (gol razlika 3:3), Slovenija druga (2:2), dok bi Italija ispala (1:1).\nU slučaju da se poslednji meč A grupe završi 1:1, "azuri" (2:2) bi opet završili takmičenje, a o poziciji Srbije i Slovenije (po 3:3) i prvom mestu na tabeli pred četvrtfinale odlučivao bi fer-plej, odnosno broj žutih i crvenih kartona, koji se boduje kao tri žuta.\n"Orlovi" imaju pet opomena, Slovenci i Italijani po dve za sada. Ako se poklopi i broj kartona, onda na scenu stupa žreb.\nAko se poslednji meč završi rezultatom 2:2, Slovenija bi bila prva sa gol-razlikom 4:4, a Srbija i Italija bi bile izjednačene (po 3:3) i tada bi takođe odnos kartona odlučio ko bi bio drugi.\nAko Srbija prođe u četvrtfinale, tamo je čeka jedna od repezentacija iz grupe B, u kojoj je Kazahstan prvi sa tri boda, Rusija druga sa bodom, koliko ima i trećeplasirana Poljska. Poslednji meč u subotu od 18 časova igraju Kazahstan i Rusija.


FK DINAMO U klubu odahnuli, stigao sertifikat za golgetera Dimitrova - InfoVranjske\nFK DINAMO U klubu odahnuli, stigao sertifikat za golgetera Dimitrova\nTrener vranjskog prvoligaša Dinama Dragan Antić konačno može da odahne jer je sa Islanda stigao sertifikat za darovitog napadača Željka Dimitrova.\nOvaj mladi Piroćanac već u nedelju ima pravo nastupa za vranjski klub u susretu sa ekipom Budućnosti iz Dobanovaca u Vranju.\n– Drago mi je što sam stigao u Vranje i dugujem veliku zahvalnost Draganu Antiću, jer je on bio ključni čovek u pregovorima.\nDošao sam da dajem golove i omogućim Dinamu da beleži pobede – kazao je Dimitrov za portal Vranjske\nTrener Antić, sav zadovoljan, istakao je da se isplatila njegova upornost i da očekuje da tim sada reši najveću boljku – neefikasnost.\n– Još sredinom avgusta sve smo se dogovorili sa Dimitrovom.\nBio sam uporan, ostvario cilj, sada je Željko tu i lakše se diše.\nUbeđen sam da će Dimitrov davati golove i tako rešiti naš gorući problem u fazi napada – rekao je Antić u izjavi za portal Vranjske.


Izložba Dunavski dijalozi u Petrovaradinu | Autonomija\nOve godine upriličen je susret umetnika iz Mađarske i Srbije, kroz saradnju novosadske galerije Bel art i budimpeštanske Erlin galerije, a izložba ima uporedni karakter kroz izlaganje skulptura, fotografija, grafika i video materijala\nIzložba „Dunavski dijalozi“ biće otvorena u petak uveče na četiri lokacije u Petrovaradinu, s ciljem da se predstavi ideja da se u Novom Sadu ustanovi festival umetnosti, koji će biti fokusiran na Dunavsku regiju.\n„Tako bi Novi Sad postao mesto susretanja, prezentovanja i razmatranja najrazličitijih umetničkih ideja i sadržaja, kao mogućnost međusobnog upoznavanja, saradnje, uvažavanja, tolerisanja različitosti, umetnika i umetnosti jednog kulturološki bogatog i raznovrsnog dunavskog regiona“, navodi se u pratećem materijalu uz izložbu.\nOve godine upriličen je susret umetnika iz Mađarske i Srbije, kroz saradnju novosadske galerije Bel art i budimpeštanske Erlin galerije, a izložba ima uporedni karakter kroz izlaganje skulptura, fotografija, grafika i video materijala.\nIzlagaće po jedan umetnik iz Budimpešte i po jedan iz Novog Sada, u svakoj od tih „kategorija“: Balint Sombati, Peter Markus, Simon Kaci i Aniko Robic izlagaće sa mađarske strane, a sa vojvođanske Mira Brtka, Maja Erdeljanin, Lazar Marković i Pavle Jovanović.\nPokrovitelj izložbe je Grad Novi Sad, direktorica je Vesna Latinović iz Galerije Bel art, urednica mađarskog programa je Marta Silađi iz Erlin galerije, a selektor je Sava Stepanov, likovni kritičar.\nOtvaranje Dunavskih dijaloga je sutra u 19 sati u Petrovaradinu, a cilj organizatora je da promovišu petrovaradinsko Podgrađe kao zanimljivu tačku na kulturnoj mapi grada i regiona.


Danas na Skupštini Zakon o fondu solidarnosti za obnovu RS - CIN\nPoslanici Narodne skupštine Republike Srpske (RS) danas će razmatrati Zakon o Fondu solidarnosti za obnovu RS-a, s kojim bi se trebao stvoriti pravni okvir za saniranje posljedica i šteta koje su nastale nakon poplava. Zakon je upućen u hitnu proceduru i bez mogućnosti javne rasprave.\nČetiri nevladine organizacije, Transparency International Bosne i Hercegovine (TI BiH), Helsinški parlament građana Banja Luka (HPG), Centar za zaštitu životne sredine i Oštra nula, uputile su komentare, kojima su upozorili na određene nedostatke u predloženom Zakonu.\nU komentarima se, uz ostalo, navodi da je potrebno detaljno definisanje kriterija za raspodjelu sredstava i sanacije štete u samom Zakonu, umjesto što je ostavljano Vladi da ove odredbe naknadno definiše. Potrebno je definisati uslove, način, korisnike, postupak, oblik i obim korištenja sredstava za sanaciju štete, kako bi se izbjegla diskrecija u propisivanju ovih procedura i njihovo proizvoljno tumačenje.\nZa nevladine organizacije neprihvatljiva je činjenica da je u Upravnom odboru Fonda predviđeno većinsko učešće predstavnika Vlade, jer to prema njihovom mišljenju ostavlja Vladi monopol nad donošenjem odluka, dok s druge strane nije omogućeno civilnom sektoru ni građanima da vrše nadzor i utiču na donošenje odluka.\nNevladine organizacije upozoravaju da su pojmovi u zakonu, kao i procedure procjene i naknade štete, nejasno definisani, što omogućava proizvoljno donošenje odluka. Također, prijedlogom Zakona nije zagarantovana ni transparentnost procesa raspodjele sredstava i donošenja odluka. Zbog toga su organizacije navele da je potrebno blagovremeno objavljivanje detaljne liste svih pojedinačnih uplata na račun Fonda, kao i liste svih pojedinačnih isplata, kako bi se osigurala javnost rada Fonda.\nTI BiH, HPG, Centar za životnu sredinu i Oštra nula podsjećaju da su sredstva kojima će raspolagati Fond solidarnosti namijenjena onima koji su pogođeni poplavama i da se mora omogućiti pravična i transparentna raspodjela ovih sredstava i izbjeći i najmanja mogućnost zloupotrebe, te da je to trebalo definisati u samom Zakonu.\n„Predložena rješenja koja su upućena NSRS, nažalost, ostavljaju previše mogućnosti za neujednačeno tumačenje, proizvoljnu raspodjelu sredstava i ne daju garanciju građanima da će sredstva zaista biti raspoređena onima kojima su najpotrebnija. „ navodi se u priopćenju.


RTS :: Povratak češko-srpske koprodukcije – novi film Slobodana Šijana\nFilm i TV Povratak češko-srpske koprodukcije – novi film Slobodana Šijana\nčetvrtak, 07. mar 2019, 14:43 -> 15:04\nPovratak češko-srpske koprodukcije – novi film Slobodana Šijana\nNa konkursu za podršku manjinskim koprodukcijama Češki filmski fond odlučio je da u iznosu od 80.000 evra podrži projekat novog filma Slobodana Šijana „Budi Bog s nama“, navodi se u saopštenju Filmskog centra Srbije.\nProjekat novog Šijanovog ostvarenja podržao je i FSC na svom konkursu za sufinansiranje proizvodnje domaćih dugometražnih igranih filmova.\nProducent filma Marko Paljić istakao je da je to već peti nacionalni fond koji je podržao novi film Slobodana Šijana, navodeći da je učešće češkog partnera i čeških autora od velike važnosti.\nPrema njegovim rečima, ovo je prva zvanična koprodukcija Srbije i Češke na ovom nivou nakon dugog niza godina, a imajući u vidu koliko je bila velika saradnja između dve bliske kinematografije, značajno je da se i one nanovo povežu.\nFilm Budi Bog s nama je priča o vizuelnom umetniku i reditelju prvog srpskog avangardnog filma Bošku Tokinu (1894-1953), koga će tumačiti glimac Miloš Biković, rađen po scenariju Biljane Maksić, Vladimira Mančića i Slobodana Šijana.\nProjekat je učestvovao na marketima Fest forvard (specijalna nagrada žirija), Sinelink u Sarajevu (specijalna nagrada žirija), Koprodukcionom marketu u Briselu i bio odabran za francusko-srpske filmske susrete 2017. godine, navodi se u saopštenju.